               IL-KUMMISSJONI EWROPEA
            Brussell, 13.1.2021
            COM(2021) 6 final
            2021/0002(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tittieħed f’isem l-Unjoni Ewropea fil-Kumitat Konġunt EU-CTC stabbilit permezz tal-Konvenzjoni tal-20 ta’ Mejju 1987 dwar proċedura komuni ta’ tranżitu fir-rigward tal-emendi għal dik il-Konvenzjoni

               MEMORANDUM TA’ SPJEGAZZJONI

               1.Suġġett tal-proposta

               Din il-proposta tikkonċerna d-deċiżjoni li tistabbilixxi l-pożizzjoni li trid tittieħed f’isem l-Unjoni fil-Kumitat Konġunt EU-CTC
                  1
                dwar it-tranżitu komuni (“il-Kumitat Konġunt”) fir-rigward tal-adozzjoni prevista ta’ deċiżjoni li temenda l-Appendiċijiet tal-Konvenzjoni tal-20 ta’ Mejju 1987 dwar proċedura komuni ta’ tranżitu
                  2
                (“il-Konvenzjoni”).

               2.Kuntest tal-proposta

               2.1.Il-Konvenzjoni

               Il-Konvenzjoni għandha l-għan li tiffaċilita l-movimenti tal-merkanzija bejn l-Unjoni Ewropea u pajjiżi oħra li huma Partijiet Kontraenti għall-Konvenzjoni. Hija testendi l-proċedura tat-tranżitu doganali tal-Unjoni
                  3
                għall-Partijiet Kontraenti għall-Konvenzjoni li mhumiex l-Unjoni Ewropea u tistabbilixxi l-obbligi għan-negozjanti u l-awtoritajiet doganali rigward il-merkanzija trasportata skont din il-proċedura minn Parti Kontraenti waħda għal oħra. Il-Konvenzjoni daħlet fis-seħħ fl-1 ta’ Jannar 1988.

               L-Unjoni Ewropea hija Parti Kontraenti għall-Konvenzjoni. Il-Partijiet Kontraenti l-oħrajn huma r-Repubblika tal-Iżlanda, ir-Repubblika tal-Maċedonja ta’ Fuq, ir-Renju tan-Norveġja, ir-Repubblika tas-Serbja, il-Konfederazzjoni Żvizzera u r-Repubblika tat-Turkija. Il-Konvenzjoni tirreferi għal dawn il-pajjiżi bħala pajjiżi ta’ tranżitu komuni.

               2.2.Il-Kumitat Konġunt

               Il-kompitu tal-Kumitat Konġunt huwa li jamministra l-Konvenzjoni u li jiżgura li tiġi implimentata b’mod korrett. Il-Kumitat, permezz ta’ deċiżjonijiet, jadotta emendi għall-Appendiċijiet tal-Konvenzjoni.

               Id-deċiżjonijiet tal-Kumitat Konġunt jiġu adottati bi ftehim reċiproku
                  4
                mill-Partijiet Kontraenti kif stipulat bl-Artikolu 14(2) tal-Konvenzjoni.

               2.3.L-att previst tal-Kumitat Konġunt

               Kmieni fl-2021, il-Kumitat Konġunt għandu jadotta, permezz ta’ proċedura bil-miktub, deċiżjoni dwar l-emenda tal-Appendiċijiet I u III tal-Konvenzjoni (“l-att previst”).

               L-għan tal-att previst huwa li jallinja l-Konvenzjoni mad-dispożizzjonijiet fil-Kodiċi Doganali tal-Unjoni (“KDU”)
                  5
                u l-Atti Delegati u ta’ Implimentazzjoni tiegħu dwar il-proċedura ta’ tranżitu u l-istatus doganali tal-merkanzija tal-Unjoni, kif ukoll li jintroduċi l-modifiki meħtieġa fl-appendiċijiet tal-Konvenzjoni wara l-ħruġ tar-Renju Unit mill-Unjoni
                  6
                u l-adeżjoni tar-Renju Unit mal-Konvenzjoni. Dawn huma kif ġej:

               L-Artikolu 311 tar-Regolament ta’ Implimentazzjoni tal-Kummissjoni (UE) Nru 2015/2447
                  7
                (“l-Att ta’ Implimentazzjoni”), li jistabbilixxi t-talba għat-trasferiment tal-irkupru tad-dejn doganali, ġie emendat f’Settembru 2019
                  8
               . L-emenda tistabbilixxi r-regoli għat-talba għal trasferiment tal-irkupru meta l-awtorità doganali ta’ pajjiż involut f’operazzjoni ta’ tranżitu tikseb evidenza li l-avvenimenti li wasslu għad-dejn ikunu ġraw fit-territorju tagħha. F’dawn il-każijiet, jenħtieġ li din l-awtorità titlob lill-pajjiż tat-tluq biex jittrasferilha r-responsabbiltà li tibda l-irkupru. Jenħtieġ li fi żmien ċertu perjodu l-pajjiż tat-tluq jikkonferma jekk jittrasferix il-kompetenza biex jinbeda l-irkupru lill-awtorità doganali li tagħmel it-talba. Għalhekk, l-Artikolu 50 tal-Appendiċi I tal-Konvenzjoni, li jirreplika l-Artikolu 311 tal-Att ta’ Implimentazzjoni, jenħtieġ li jiġi emendat skont dan.

               L-Anness 72-04 tal-Att ta’ Implimentazzjoni, li jiddeskrivi l-proċedura tal-kontinwità tal-operat għat-tranżitu tal-Unjoni ġie emendat u applikat b’seħħ mit-30 ta’ Ġunju 2020
                  9
               . Sabiex ikun hemm aktar flessibbiltà fil-proċedura tal-kontinwità tal-operat fi tranżitu u biex jitnaqqsu l-formalitajiet u l-ispejjeż imġarrba mill-awtoritajiet doganali, ġiet prorogata l-validità taċ-ċertifikati ta’ garanzija komprensiva u taċ-ċertifikati ta’ eżenzjoni mill-garanzija f’forma kartaċja. Għaldaqstant jenħtieġ li jiġu emendati l-Artikolu 79 tal-Appendiċi I tal-Konvenzjoni u l-Punt 19.3, il-Kapitolu III, l-Anness II tal-Appendiċi I tal-Konvenzjoni, li jirreplika l-punt 19.3, il-Kapitolu III, il-Parti I, l-Anness 72-04 tal-Att ta’ Implimentazzjoni.

               Meta l-KDU ma jibqax japplika għar-Renju Unit u fih, bl-eċċezzjoni tal-Irlanda ta’ Fuq, ir-Renju Unit se jaderixxi mal-Konvenzjoni bħala Parti Kontraenti separata
                  10
                u se japplika l-Protokoll dwar l-Irlanda/l-Irlanda ta’ Fuq anness mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika
                  11
               . Il-Konvenzjoni tinkludi referenzi għall-Istati Membri tal-UE, il-pajjiżi ta’ tranżitu komuni u l-kodiċijiet tal-pajjiżi rispettivi. Għalhekk hemm bżonn li jsiru modifiki xierqa fl-Appendiċi III tal-Konvenzjoni biex issir id-distinzjoni tar-Renju Unit fir-rigward tal-Irlanda ta’ Fuq u jiġi indikat li l-KDU, b’mod partikolari fir-rigward tad-dispożizzjonijiet ta’ garanzija, japplika fl-Irlanda ta’ Fuq.

               Il-pożizzjoni tal-UE dwar l-abbozz ta’ Deċiżjoni tal-Kumitat Konġunt li tirrigwarda l-emendi ulterjuri għall-Konvenzjoni hija bbażata fuq ir-regoli tal-UE li kienu diġà maqbula mill-Kunsill (b’mod partikolari fid-dispożizzjonijiet tal-atti delegati u ta’ implimentazzjoni tal-Kodiċi Doganali tal-Unjoni). Il-kontenut relatat mal-applikazzjoni tal-Protokoll dwar l-Irlanda/l-Irlanda ta’ Fuq huwa konformi ma’ dak il-Protokoll.

               L-att previst se jsir vinkolanti għall-Partijiet f’konformità mal-Artikolu 2 ta’ dik id-Deċiżjoni, li tipprevedi d-dħul fis-seħħ tiegħu fil-jum tal-adozzjoni tiegħu.

               Id-dispożizzjonijiet relatati mal-validità taċ-ċertifikati ta’ garanzija komprensiva u taċ-ċertifikati ta’ eżenzjoni mill-garanzija f’forma kartaċja jenħtieġ li japplikaw b’mod retroattiv mit-30 ta’ Ġunju 2020. Jenħtieġ li jingħataw kundizzjonijiet indaqs lill-garanti skont id-dritt tal-Unjoni u l-Konvenzjoni. Il-perjodu ta’ validità prorogat taċ-ċertifikati diġà ilu fis-seħħ mit-30 ta’ Ġunju 2020 fil-leġiżlazzjoni doganali tal-Unjoni.

               Id-dispożizzjonijiet relatati mal-applikazzjoni tal-Protokoll dwar l-Irlanda/l-Irlanda ta’ Fuq se japplikaw mill-mument li fih il-KDU ma jibqax japplika għar-Renju Unit u fih, bl-eċċezzjoni tal-Irlanda ta’ Fuq fejn il-KDU se jkompli japplika wara dik id-data, u r-Renju Unit jaderixxi mal-Konvenzjoni bħala Parti Kontraenti separata.

               Skont l-Artikolu 15(3) tal-Konvenzjoni, il-Partijiet Kontraenti jridu jdaħħlu fis-seħħ id-deċiżjonijiet li jemendaw il-Konvenzjoni, f’konformità mal-leġiżlazzjoni tagħhom stess.

               3.Il-pożizzjoni li għandha tittieħed f’isem l-Unjoni

                  Il-pożizzjoni proposta li għandha tittieħed f’isem l-Unjoni hija li l-Appendiċijiet I u III tal-Konvenzjoni jiġu emendati sabiex jiġu allinjati ma’ dan li ġej:

                  ·il-liġi doganali tal-Unjoni li tirregola l-arranġamenti ta’ tranżitu tal-Unjoni u, b’mod partikolari, l-Artikolu 311 emendat tal-Att ta’ Implimentazzjoni, li jistabbilixxi t-talba għat-trasferiment tal-irkupru tad-dejn doganali u l-Anness 72-04 tal-Att ta’ Implimentazzjoni, fir-rigward tal-validità taċ-ċertifikati ta’ garanzija komprensiva u taċ-ċertifikati ta’ eżenzjoni mill-garanzija f’forma kartaċja użati fil-proċedura tal-kontinwità tal-operat;

                  ·l-applikazzjoni tal-Protokoll dwar l-Irlanda/l-Irlanda ta’ Fuq u, b’mod partikolari, biex issir id-distinzjoni tar-Renju Unit fir-rigward tal-Irlanda ta’ Fuq fejn applikabbli.

               Il-pożizzjoni proposta hija konsistenti mal-politika kummerċjali komuni.

               Billi jiżguraw l-allinjament sħiħ tal-Konvenzjoni mal-leġiżlazzjoni attwali tal-Unjoni u, għalhekk, jinħolqu kundizzjonijiet uniformi għall-implimentazzjoni konsistenti tad-dispożizzjonijiet dwar il-proċedura ta’ tranżitu tal-Unjoni u dwar il-proċedura komuni ta’ tranżitu, l-emendi proposti għall-Konvenzjoni jirriżultaw f’benefiċċji sostanzjali u tanġibbli kemm għan-negozjanti kif ukoll għall-amministrazzjonijiet doganali.

               4.Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita bi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               L-Artikolu 15(3) tal-Konvenzjoni jistipula li l-Kumitat Konġunt EU-CTC jadotta permezz ta’ deċiżjonijiet, l-emendi għall-Appendiċijiet tal-Konvenzjoni.

               4.1.2.Applikazzjoni għall-każ preżenti

               Il-Kumitat Konġunt huwa korp stabbilit permezz ta’ ftehim, jiġifieri l-Konvenzjoni dwar proċedura komuni ta’ tranżitu.

               Id-deċiżjoni li l-Kumitat Konġunt huwa mitlub jadotta tikkostitwixxi att b’effetti legali. L-att previst se jkun vinkolanti skont id-dritt internazzjonali f’konformità mal-Artikoli 15(3) u 20 tal-Konvenzjoni.

               L-att previst ma jissupplimentax u ma jemendax il-qafas istituzzjonali tal-Konvenzjoni.

               Għalhekk, il-bażi ġuridika proċedurali għad-deċiżjoni proposta hi l-Artikolu 218(9) TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva biex tittieħed deċiżjoni skont l-Artikolu 218(9) TFUE tiddependi primarjament mill-objettiv u mill-kontenut tal-att previst li fir-rigward tagħhom tittieħed pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ komponenti, u jekk wieħed minn dawk l-għanijiet jew il-komponenti jkun jista’ jiġi identifikat bħala dak ewlieni, filwaqt li l-ieħor ikun sempliċement inċidentali, id-deċiżjoni skont l-Artikolu 218(9) TFUE trid tissejjes fuq bażi ġuridika sostantiva unika, jiġifieri dik meħtieġa mill-għan jew mill-komponent ewlieni jew predominanti.

               4.2.2.Applikazzjoni għall-każ preżenti

               L-objettiv u l-kontenut tal-att previst huma relatati mal-objettiv li jiġu ggarantiti proċeduri ta’ qsim transfruntier għall-merkanzija. L-objettiv ewlieni u l-kontenut tal-att previst huma għaldaqstant relatati mal-politika kummerċjali komuni.

               Għalhekk, il-bażi ġuridika sostantiva tad-deċiżjoni proposta hija l-Artikolu 207 TFUE.

               4.3.Konklużjoni

               Jenħtieġ li l-bażi ġuridika tad-deċiżjoni proposta tkun l-Artikolu 207 TFUE, flimkien mal-Artikolu 218(9) TFUE.

               5.Pubblikazzjoni tal-att previst

               Billi l-att tal-Kumitat Konġunt se jemenda l-Konvenzjoni u l-Appendiċijiet tagħha, huwa xieraq li din tiġi ppubblikata f’Il-Ġurnal Uffiċjali tal-Unjoni Ewropea wara l-adozzjoni tagħha.

               2021/0002 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li trid tittieħed f’isem l-Unjoni Ewropea fil-Kumitat Konġunt EU-CTC stabbilit permezz tal-Konvenzjoni tal-20 ta’ Mejju 1987 dwar proċedura komuni ta’ tranżitu fir-rigward tal-emendi għal dik il-Konvenzjoni

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207, flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Konvenzjoni dwar proċedura komuni ta’ tranżitu
                  12
                (“il-Konvenzjoni”) ġiet konkluża bejn il-Komunità Ekonomika Ewropea, ir-Repubblika tal-Awstrija, ir-Repubblika tal-Finlandja, ir-Repubblika tal-Iżlanda, ir-Renju tan-Norveġja, ir-Renju tal-Iżvezja u l-Konfederazzjoni Żvizzera fl-20 ta’ Mejju 1987 u daħlet fis-seħħ fl-1 ta’ Jannar 1988.

               (2)Skont l-Artikolu 15(3)(a) tal-Konvenzjoni, il-Kumitat Konġunt stabbilit mill-istess Konvenzjoni jista’ jadotta emendi għall-Appendiċijiet tal-Konvenzjoni, permezz ta’ deċiżjonijiet.

               (3)Kmieni fl-2021, il-Kumitat Konġunt għandu jadotta deċiżjoni dwar l-emenda tal-Appendiċijiet I u III tal-Konvenzjoni.

               (4)Jixraq li tiġi stabbilita l-pożizzjoni li trid tittieħed f’isem l-Unjoni fil-Kumitat Konġunt, peress li d-deċiżjoni dwar l-emenda tal-Appendiċijiet I u III tal-Konvenzjoni se tkun vinkolanti għall-Unjoni.

               (5)L-Artikolu 311 tar-Regolament ta’ Implimentazzjoni tal-Kummissjoni (UE) Nru 2015/2447
                  13
                (“l-Att ta’ Implimentazzjoni”), li jistabbilixxi t-talba għat-trasferiment tal-irkupru tad-dejn doganali ġie emendat
                  14
               . Skont il-paragrafi (3) u (4) l-ġodda meta l-awtorità doganali ta’ pajjiż involut f’operazzjoni ta’ tranżitu tikseb evidenza li l-avvenimenti li wasslu għad-dejn ikunu ġraw fit-territorju tagħha, jenħtieġ li din l-awtorità titlob lill-pajjiż tat-tluq biex jittrasferilha r-responsabbiltà li tibda l-irkupru. Jenħtieġ li fi żmien ċertu perjodu l-pajjiż tat-tluq jikkonferma jekk jittrasferix il-kompetenza biex jinbeda l-irkupru lill-awtorità doganali li tagħmel it-talba. Għalhekk, jenħtieġ li l-Artikolu 50 tal-Appendiċi I tal-Konvenzjoni, li jirreplika d-dispożizzjonijiet tal-Artikolu 311 tal-Att ta’ Implimentazzjoni, jiġi emendat skont dan.

               (6)L-Anness 72-04 tal-Att ta’ Implimentazzjoni, li jiddeskrivi l-proċedura tal-kontinwità tal-operat għat-tranżitu tal-Unjoni ġie emendat
                  15
               . Sabiex ikun hemm aktar flessibbiltà fil-proċedura tal-kontinwità tal-operat fi tranżitu u biex jitnaqqsu l-formalitajiet u l-ispejjeż imġarrba mill-awtoritajiet doganali, ġiet prorogata l-validità taċ-ċertifikati ta’ garanzija komprensiva u taċ-ċertifikati ta’ eżenzjoni mill-garanzija f’forma kartaċja. Għalhekk, jenħtieġ li l-Artikolu 79 tal-Appendiċi I tal-Konvenzjoni u l-Punt 19.3, il-Kapitolu III, l-Anness II tal-Appendiċi I tal-Konvenzjoni, li jirreplika l-punt 19.3, il-Kapitolu III, il-Parti I, l-Anness 72-04 tal-Att ta’ Implimentazzjoni, jiġu emendati skont dan.

               (7)Meta l-KDU ma jibqax japplika għar-Renju Unit u fih, bl-eċċezzjoni tal-Irlanda ta’ Fuq, ir-Renju Unit se jaderixxi mal-Konvenzjoni bħala Parti Kontraenti separata
                  16
                u se japplika l-Protokoll dwar l-Irlanda/l-Irlanda ta’ Fuq għall-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika
                  17
               . Il-Konvenzjoni tinkludi referenzi għall-ismijiet tal-Istati Membri tal-UE, il-pajjiżi ta’ tranżitu komuni u l-kodiċijiet tal-pajjiżi rispettivi. Għalhekk hemm bżonn li jsiru modifiki xierqa fl-Appendiċi III tal-Konvenzjoni biex jiġi indikat li r-Renju Unit huwa pajjiż ta’ tranżitu komuni u li l-KDU, b’mod partikolari fir-rigward tad-dispożizzjonijiet tal-garanzija, japplika fl-Irlanda ta’ Fuq.

               ADOTTA DIN ID-DEĊIŻJONI:

               Artikolu 1

               Il-pożizzjoni li trid tittieħed f’isem l-Unjoni fit-33 laqgħa jew f’laqgħa sussegwenti tal-Kumitat Konġunt jew permezz ta’ proċedura bil-miktub fir-rigward tal-emendi għall-Appendiċijiet ta’ dik il-Konvenzjoni għandha tkun ibbażata fuq l-abbozz tad-deċiżjoni tal-Kumitat Konġunt mehmuż ma’ din id-Deċiżjoni.

               Jista' jintlaħaq qbil dwar modifiki żgħar fl-abbozzi tad-deċiżjoni mir-rappreżentanti tal-Unjoni fil-Kumitat Konġunt mingħajr Deċiżjoni ulterjuri tal-Kunsill.

               Artikolu 2

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)

                        Il-Pajjiżi ta’ tranżitu komuni

                     (2)

                        ĠU L 226, 13.8.1987, p. 2

                     (3)

                        L-Artikoli 226 u 227 tar-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1)

                     (4)

                        Ma saret l-ebda oġġezzjoni minn xi Parti Kontraenti.

                     (5)

                        Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni, ĠU L 269, 10.10.2013, p. 1

                     (6)

                        ĠU L 29, 31.1.2020, p. 7

                     (7)

                        Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558)

                     (8)

                        Ir-Regolament ta' Implimentazzjoni tal-Kummissjoni (UE) 2019/1394 tal-10 ta' Settembru 2019 li jemenda u jikkoreġi r-Regolament ta' Implimentazzjoni (UE) 2015/2447 fir-rigward ta' ċerti regoli dwar sorveljanza għar-rilaxx għal ċirkolazzjoni ħielsa u ħruġ mit-territorju doganali tal-Unjoni (ĠU L 234, 11.9.2019, p. 1)

                     (9)

                        Ir-Regolament ta’ Implimentazzjoni tal-Kummissjoni (UE) 2020/893 tad-29 ta’ Ġunju 2020 li jemenda r-Regolament ta’ Implimentazzjoni (UE) 2015/2447 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 206, 30.06.2020, p. 8)

                     (10)

                        Id-Deċiżjoni Nru 1/2018 tal-Kumitat Konġunt UE-CTC tal-4 ta' Diċembru 2018 fir-rigward ta' stedina lir-Renju Unit biex jaderixxi mal-Konvenzjoni dwar proċedura komuni ta' tranżitu [2018/1987] (ĠU L 317, 14.12.2018, p. 47)

                     (11)

                        ĠU L 29, 31.1.2020, p. 102

                     (12)

                        ĠU L 226, 13.8.1987, p. 2.

                     (13)

                        Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).

                     (14)

                        Regolament ta' Implimentazzjoni tal-Kummissjoni (UE) 2019/1394 tal-10 ta' Settembru 2019 li jemenda u jikkoreġi r-Regolament ta' Implimentazzjoni (UE) 2015/2447 fir-rigward ta' ċerti regoli dwar sorveljanza għar-rilaxx għal ċirkolazzjoni ħielsa u ħruġ mit-territorju doganali tal-Unjoni (ĠU L 234, 11.9.2019, p. 1)

                     (15)

                        Ir-Regolament ta’ Implimentazzjoni tal-Kummissjoni (UE) 2020/893 tad-29 ta’ Ġunju 2020 li jemenda r-Regolament ta’ Implimentazzjoni (UE) 2015/2447 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, (ĠU L 206, 30.06.2020, p. 8)

                     (16)

                        Id-Deċiżjoni Nru 1/2018 tal-Kumitat Konġunt UE-CTC tal-4 ta' Diċembru 2018 fir-rigward ta' stedina lir-Renju Unit biex jaderixxi mal-Konvenzjoni dwar proċedura komuni ta' tranżitu [2018/1987] (ĠU L 317, 14.12.2018, p. 47)

                     (17)

                        ĠU L 29, 31.1.2020, p. 102

    ---documentbreak---

               IL-KUMMISSJONI EWROPEA
            Brussell, 13.1.2021
            COM(2021) 6 final
            ANNESS
            ta' [...]
            Proposta għal Deċiżjoni tal-Kunsill
            dwar il-pożizzjoni li trid tittieħed f’isem l-Unjoni Ewropea fil-Kumitat Konġunt EU-CTC stabbilit permezz tal-Konvenzjoni tal-20 ta’ Mejju 1987 dwar proċedura komuni ta’ tranżitu fir-rigward tal-emendi għal dik il-Konvenzjoni

               ABBOZZ
                  DEĊIŻJONI Nru      /2021 tal-Kumitat Konġunt EU-CTC stabbilit permezz tal-Konvenzjoni tal-20 ta’ Mejju 1987 dwar proċedura komuni ta’ tranżitu
                  ta’ …..2021
                  li temenda l-Appendiċijiet I u III ta’ dik il-Konvenzjoni

               IL-KUMITAT KONĠUNT EU-CTC

               Wara li kkunsidra l-Konvenzjoni tal-20 ta’ Mejju 1987 dwar proċedura komuni ta’ tranżitu, u b’mod partikolari l-Artikolu 15(3)(a) tagħha,

               Billi:

               (1)Skont l-ittra (a) tal-Artikolu 15(3) tal-Konvenzjoni tal-20 ta’ Mejju 1987 dwar proċedura komuni ta’ tranżitu
                  1
                (“il-Konvenzjoni”), il-Kumitat Konġunt stabbilit permezz ta’ dik il-Konvenzjoni jrid jadotta, permezz ta’ deċiżjoni, emendi għall-Appendiċijiet tal-Konvenzjoni.

               (2)L-Artikolu 311 tar-Regolament ta’ Implimentazzjoni tal-Kummissjoni (UE) Nru 2015/2447
                  2
               , li jistabbilixxi t-talba għat-trasferiment tal-irkupru tad-dejn doganali ġie emendat
                  3
               . Skont il-paragrafi (3) u (4) l-ġodda meta l-awtorità doganali ta’ pajjiż involut f’operazzjoni ta’ tranżitu tikseb evidenza li l-avvenimenti li wasslu għad-dejn ikunu ġraw fit-territorju tagħha, jenħtieġ li din l-awtorità titlob lill-pajjiż tat-tluq biex jittrasferilha r-responsabbiltà li tibda l-irkupru. Jenħtieġ li fi żmien ċertu perjodu l-pajjiż tat-tluq jikkonferma jekk jittrasferix il-kompetenza biex jinbeda l-irkupru lill-awtorità doganali li tagħmel it-talba. Għalhekk, jenħtieġ li l-Artikolu 50 tal-Appendiċi I tal-Konvenzjoni, li jirreplika d-dispożizzjonijiet tal-Artikolu 311 tar-Regolament ta’ Implimentazzjoni tal-Kummissjoni (UE) 2015/2447, jiġi emendat skont dan.

               (3)L-Anness 72-04 tar-Regolament ta' Implimentazzjoni tal-Kummissjoni (UE) 2015/2447, li jiddeskrivi proċedura tal-kontinwità tal-operat tat-tranżitu tal-Unjoni ġie emendat
                  4
                u japplika b’seħħ mit-30 ta’ Ġunju 2020. Skont il-punt 19.3 tal-Kapitolu III kif emendat, il-validità taċ-ċertifikati ta’ garanzija komprensiva u taċ-ċertifikati ta’ eżoneru mill-garanzija f’forma kartaċja previsti fl-Anness 72-04 tar-Regolament ta' Implimentazzjoni tal-Kummissjoni (UE) 2015/2447 ġiet prorogata sabiex ikun hemm aktar flessibbiltà fil-proċedura tal-kontinwità tal-operat tat-tranżitu u biex jitnaqqsu l-formalitajiet u l-ispejjeż imġarrba mill-awtoritajiet doganali. Għalhekk, jenħtieġ li l-Artikolu 79 tal-Appendiċi I tal-Konvenzjoni u l-Punt 19.3, il-Kapitolu III, l-Anness II tal-Appendiċi I tal-Konvenzjoni, li jirreplika l-Punt 19.3, il-Kapitolu III, il-Parti I, l-Anness 72-04 tar-Regolament ta' Implimentazzjoni msemmi hawn fuq, jiġu emendati skont dan. Jenħtieġ li din l-emenda tapplika wkoll mit-30 ta’ Ġunju 2020 biex tagħti kundizzjonijiet indaqs lill-garanti skont il-leġiżlazzjoni doganali tal-Unjoni u l-Konvenzjoni.

               (4)Il-formoli għall-impenji mill-garanti huma stabbiliti fl-Annessi C1, C2, C4, C5 u C6 tal-Appendiċi III tal-Konvenzjoni. Dawn il-formoli jelenkaw l-Istati Membri tal-Unjoni u l-Partijiet Kontraenti l-oħra għall-Konvenzjoni. Id-Deċiżjoni Nru 2/2018
                  5
                tal-Kumitat Konġunt UE-CTC tħassar ir-referenzi għar-Renju Unit bħala Stat Membru tal-Unjoni u ddaħħal ir-referenza għar-Renju Unit bħala pajjiż ta’ tranżitu komuni mid-data li fiha l-adeżjoni tar-Renju Unit bħala Parti Kontraenti separata ssir effettiva. Madankollu, barra minn hekk, bħala konsegwenza tal-applikazzjoni tal-Protokoll dwar l-Irlanda/l-Irlanda ta’ Fuq
                  6
               , għall-operazzjonijiet ta’ tranżitu tal-Unjoni, jenħtieġ li l-Irlanda ta’ Fuq tiġi elenkata b’tali mod li jindika li kull garanzija li hija valida fl-Istati Membri tal-UE trid tkun valida wkoll fl-Irlanda ta’ Fuq.

               (5)Bħala konsegwenza tal-applikazzjoni tal-Protokoll dwar l-Irlanda/l-Irlanda ta’ Fuq u f’konformità mal-Artikolu 5(2) tar-Regolament (KE) Nru 471/2009
                  7
               , ġie introdott kodiċi ġdid “XI”
                  8
                biex jiddistingwi lir-Renju Unit fir-rigward tal-Irlanda ta’ Fuq. Jenħtieġ li l-użu tal-kodiċijiet tal-pajjiżi definiti fl-Anness A2 u fl-Anness B1 tal-Appendiċi III tal-Konvenzjoni jiġi emendat skont dan.

               (6)Sabiex tiġi żgurata l-applikazzjoni korretta tal-kodiċi l-ġdid “XI”, jenħtieġ li l-indikazzjonijiet kollha fil-Konvenzjoni relatati mal-użu tal-kodiċijiet tal-pajjiżi jkunu jirreferu għall-Anness A2 jew għall-Anness B1 tal-Appendiċi III tal-Konvenzjoni.

               (7)Id-Deċiżjoni Nru 2/2018 tal-Kumitat Konġunt UE-CTC tidħol fis-seħħ fl-1 ta’ Jannar 2021 wara li d-Deċiżjoni Nru 1/2019
                  9
                tal-Kumitat Konġunt UE-CTC daħlet fis-seħħ fl-4 ta’ Diċembru 2019. Id-Deċiżjoni Nru 1/2019 introduċiet l-isem il-ġdid tar-“Repubblika tal-Maċedonja ta’ Fuq” fil-formoli għall-impenji mill-garanti stabbiliti fl-Annessi C1, C2, C4, C5 u C6 tal-Appendiċi III tal-Konvenzjoni, filwaqt li d-Deċiżjoni Nru 2/2018 introduċiet mill-ġdid bi żball l-isem l-antik “l-Eks-Repubblika Jugoslava tal-Maċedonja” fl-Annessi C1, C2 u C4. Għalhekk, jenħtieġ li l-isem il-ġdid ta’ “ir-Repubblika tal-Maċedonja ta’ Fuq” jerġa’ jiddaħħal f’dawk il-formoli.

               Għaldaqstant jenħtieġ li l-Konvenzjoni tiġi emendata skont dan,

               ADOTTA DIN ID-DEĊIŻJONI:

               Artikolu 1

               (1)L-Appendiċi I tal-Konvenzjoni huwa emendat kif stipulat fl-Anness A ta’ din id-Deċiżjoni.

               (2)L-Appendiċi III tal-Konvenzjoni huwa emendat kif stipulat fl-Anness B ta’ din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fid-data tal-adozzjoni tagħha.

               Il-punti 2 u 3 tal-Anness A għandhom japplikaw mit-30 ta’ Ġunju 2020.

               Il-punti minn 1 sa 4 tal-Anness B għandhom japplikaw mill-jum li r-Renju Unit jaderixxi mal-Konvenzjoni bħala Parti Kontraenti.

               Magħmul fi........

                     Għall-Kumitat Konġunt

                     Il-President

               Anness A

               L-Appendiċi I tal-Konvenzjoni huwa emendat kif ġej:

               (1)Fl-Artikolu 50, jiżdiedu l-paragrafi 3 u 4 li ġejjin:

               “3. Meta l-awtorità doganali ta' pajjiż involut f'operazzjoni ta' tranżitu komuni tikseb evidenza, qabel jiskadi l-limitu ta' żmien imsemmi fl-Artikolu 114(2)(a), li l-post fejn ġraw l-avvenimenti li minnhom irriżulta d-dejn doganali hu fit-territorju tagħha, din l-awtorità għandha minnufih u f’kull każ f'dak il-limitu ta' żmien tibgħat talba debitament ġustifikata lill-awtorità doganali tal-pajjiż tat-tluq biex tittrasferixxi r-responsabbiltà biex jinbeda l-irkupru lill-awtorità doganali li tagħmel it-talba.

               4. L-awtorità doganali tal-pajjiż tat-tluq għandha tikkonferma li rċeviet it-talba magħmula skont il-paragrafu 3 u għandha tinforma lill-awtorità doganali li tagħmel it-talba, fi żmien 28 jum mid-data ta' meta ntbagħtet it-talba, jekk taqbilx li tilqa' t-talba u tittrasferixxi r-responsabbiltà biex jinbeda l-irkupru lill-awtorità li tagħmel it-talba.”

               (2)Fl-Artikolu 79:

               (a)Il-paragrafu 2 huwa sostitwit b’dan li ġej:

               “2. Il-perjodu tal-validità ta’ ċertifikat ta’ garanzija komprensiva jew ta’ ċertifikat ta’ eżoneru mill-garanzija ma għandux jaqbeż ħames snin. Madankollu, dan il-perjodu jista’ jiġi prorogat mill-uffiċċju doganali tal-garanzija għal perjodu ulterjuri li ma jaqbiżx ħames snin.”

               (b)wara l-paragrafu (2) jiżdiedu l-paragrafi (3) u (4):

               “3. Meta matul il-perjodu ta’ validità taċ-ċertifikat, l-uffiċċju doganali tal-garanzija jiġi infurmat li ċ-ċertifikat, bħala riżultat ta’ bosta modifiki, ma jkunx jista’ jinqara b’mod suffiċjenti u jista’ jiġi miċħud mill-uffiċċju doganali tat-tluq, l-uffiċċju doganali tal-garanzija għandu jinvalida ċ-ċertifikat u joħroġ wieħed ġdid, jekk ikun xieraq.

               4. Iċ-ċertifikati b’perjodu ta’ validità ta’ sentejn għandhom jibqgħu validi. Il-perjodu ta’ validità tagħhom jista’ jiġi prorogat mill-uffiċċju doganali ta’ garanzija għal perjodu ieħor li ma jkunx jaqbeż ħames snin.

               (3)Fl-Anness II, Kapitolu III, il-Punt 19.3 huwa sostitwit b’dan li ġej:

               “19.3 Il-perjodu tal-validità ta' ċertifikat ta' garanzija komprensiva jew ta' ċertifikat ta’ eżoneru mill-garanzija ma għandux jaqbeż ħames snin. Madankollu, dan il-perjodu jista’ jiġi prorogat mill-uffiċċju doganali tal-garanzija għal perjodu ulterjuri li ma jaqbiżx ħames snin.

               Meta matul il-perjodu ta’ validità taċ-ċertifikat, l-uffiċċju doganali tal-garanzija jiġi infurmat li ċ-ċertifikat, bħala riżultat ta’ bosta modifiki, ma jkunx jista’ jinqara b’mod suffiċjenti u jista’ jiġi miċħud mill-uffiċċju doganali tat-tluq, l-uffiċċju doganali tal-garanzija għandu jinvalida ċ-ċertifikat u joħroġ wieħed ġdid, jekk ikun xieraq.

               Iċ-ċertifikati b’perjodu ta’ validità ta’ sentejn għandhom jibqgħu validi. Il-perjodu ta’ validità tagħhom jista’ jiġi prorogat mill-uffiċċju doganali ta’ garanzija għal perjodu ieħor li ma jkunx jaqbeż ħames snin.”

               Anness B

               L-Appendiċi III tal-Konvenzjoni huwa emendat kif ġej:

               (1)Fl-Anness A1, it-Titolu II, il-Kapitolu II, il-punt B dwar id-Dettalji dwar id-data tad-dikjarazzjoni ta’ tranżitu, punt bulit “REFERENZA TA’ GARANZIJA”, it-test “(il-kodiċi tal-pajjiż ISO alpha-2)” fil-Kontenut ta’ Kamp 2 huwa sostitwit b’dan:

               “(il-kodiċi tal-pajjiż ippreżentat fl-Anness A2)”.

               (1)Fl-Anness A2, il-punt 1, tiżdied is-sentenza segwenti:

               ‘XI tintuża għall-Irlanda ta’ Fuq.”.

               (2)Fl-Anness A4, il-punt 1, it-test “(il-kodiċi tal-pajjiż ISO alpha-2)” fil-Kontenut ta’ Kamp 2 jinbidel b’dan li ġej:

               “(il-kodiċi tal-pajjiż ippreżentat fl-Anness A2)”.

               (3)Fl-Anness B1, il-Kaxxa 51 hija emendata kif ġej:

               (a)it-test “GB
                     ir-Renju Unit’ huwa sostitwit b’dan:

               “GB
                     ir-Renju Unit (eskluża l-Irlanda ta’ Fuq)”;

               (b)tiżdied l-entrata li ġejja fil-lista:

               “XI
                     l-Irlanda ta' Fuq”.

               (4)L-Anness C1, il-punt 1 huwa emendat kif ġej:

               (a)it-test “l-Eks-Repubblika Jugoslava tal-Maċedonja” huwa sostitwit bit-test “ir-Repubblika tal-Maċedonja ta' Fuq”;

               (b)nota tal-aħħar 3a tiżdied mat-test “ir-Renju Unit tal-Gran Brittanja u l-Irlanda ta’ Fuq3” qabel in-nota tal-aħħar 3 li tinkludi t-test li ġej:

               “Skont il-Protokoll dwar l-Irlanda/l-Irlanda ta’ Fuq tal-Ftehim dwar il-ħruġ tar-Renju Unit tal-Gran Brittanja u l-Irlanda ta' Fuq mill-Unjoni Ewropea u mill-Komunità Ewropea tal-Enerġija Atomika, l-Irlanda ta’ Fuq għandha titqies bħala parti mill-Unjoni Ewropea għall-finijiet ta’ din il-garanzija. Għalhekk, garanti stabbilit fit-territorju doganali tal-Unjoni Ewropea għandu jindika indirizz għan-notifika jew jaħtar aġent fl-Irlanda ta’ Fuq jekk il-garanzija tista’ tintuża hemmhekk. Madankollu, jekk garanzija, fil-kuntest ta’ tranżitu komuni, issir valida fl-Unjoni Ewropea u fir-Renju Unit, indirizz uniku għan-notifika jew aġent maħtur fir-Renju Unit jista’ jkopri l-partijiet kollha tar-Renju Unit, inkluża l-Irlanda ta’ Fuq.”.

               (5)L-Anness C2, il-punt 1 huwa emendat kif ġej:

               (a)it-test “l-Eks-Repubblika Jugoslava tal-Maċedonja” huwa sostitwit bit-test “ir-Repubblika tal-Maċedonja ta' Fuq”;

               (b)tiżdied nota tal-aħħar 2a mat-test “ir-Renju Unit tal-Gran Brittanja u l-Irlanda ta’ Fuq” li tinkludi t-test li ġej:

               “Skont il-Protokoll dwar l-Irlanda/l-Irlanda ta’ Fuq tal-Ftehim dwar il-ħruġ tar-Renju Unit tal-Gran Brittanja u l-Irlanda ta' Fuq mill-Unjoni Ewropea u mill-Komunità Ewropea tal-Enerġija Atomika, l-Irlanda ta’ Fuq għandha titqies bħala parti mill-Unjoni Ewropea għall-finijiet ta’ din il-garanzija. Għalhekk, garanti stabbilit fit-territorju doganali tal-Unjoni Ewropea għandu jindika indirizz għan-notifika jew jaħtar aġent fl-Irlanda ta’ Fuq jekk il-garanzija tista’ tintuża hemmhekk. Madankollu, jekk garanzija, fil-kuntest ta’ tranżitu komuni, issir valida fl-Unjoni Ewropea u fir-Renju Unit, indirizz uniku għan-notifika jew aġent maħtur fir-Renju Unit jista’ jkopri l-partijiet kollha tar-Renju Unit, inkluża l-Irlanda ta’ Fuq.”.

               (6)L-Anness C4, il-punt 1 huwa emendat kif ġej:

               (a)it-test “l-Eks-Repubblika Jugoslava tal-Maċedonja” huwa sostitwit bit-test “ir-Repubblika tal-Maċedonja ta' Fuq”;

               (b)nota tal-aħħar 3a tiżdied mat-test “ir-Renju Unit tal-Gran Brittanja u l-Irlanda ta’ Fuq3” qabel in-nota tal-aħħar 3 li tinkludi t-test li ġej:

               “Skont il-Protokoll dwar l-Irlanda/l-Irlanda ta’ Fuq tal-Ftehim dwar il-ħruġ tar-Renju Unit tal-Gran Brittanja u l-Irlanda ta' Fuq mill-Unjoni Ewropea u mill-Komunità Ewropea tal-Enerġija Atomika, l-Irlanda ta’ Fuq għandha titqies bħala parti mill-Unjoni Ewropea għall-finijiet ta’ din il-garanzija. Għalhekk, garanti stabbilit fit-territorju doganali tal-Unjoni Ewropea għandu jindika indirizz għan-notifika jew jaħtar aġent fl-Irlanda ta’ Fuq jekk il-garanzija tista’ tintuża hemmhekk. Madankollu, jekk garanzija, fil-kuntest ta’ tranżitu komuni, issir valida fl-Unjoni Ewropea u fir-Renju Unit, indirizz uniku għan-notifika jew aġent maħtur fir-Renju Unit jista’ jkopri l-partijiet kollha tar-Renju Unit, inkluża l-Irlanda ta’ Fuq.”.

               (7)Fl-Anness C5, ir-ringiela 7 hija emendata kif ġej:

               (1)tiżdied nota f’qiegħ il-paġna (**) fit-test “Ir-Renju Unit” li tinkludi t-test li ġej:

               (2)“(**) Skont il-Protokoll dwar l-Irlanda/l-Irlanda ta’ Fuq tal-Ftehim dwar il-ħruġ tar-Renju Unit tal-Gran Brittanja u l-Irlanda ta' Fuq mill-Unjoni Ewropea u mill-Komunità Ewropea tal-Enerġija Atomika, jenħtieġ li l-Irlanda ta’ Fuq titqies bħala parti mill-Unjoni Ewropea għall-finijiet ta’ din il-garanzija.”.

               (8)Fl-Anness C6, ir-ringiela 6 hija emendata kif ġej:

               (1)tiżdied nota f’qiegħ il-paġna (**) fit-test “Ir-Renju Unit” li tinkludi t-test li ġej:

               (2)“(**) Skont il-Protokoll dwar l-Irlanda/l-Irlanda ta’ Fuq tal-Ftehim dwar il-ħruġ tar-Renju Unit tal-Gran Brittanja u l-Irlanda ta' Fuq mill-Unjoni Ewropea u mill-Komunità Ewropea tal-Enerġija Atomika, jenħtieġ li l-Irlanda ta’ Fuq titqies bħala parti mill-Unjoni Ewropea għall-finijiet ta’ din il-garanzija. ”.

                     (1)

                        ĠU L 226, 13.8.1987, p.2

                     (2)

                        Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558)

                     (3)

                        Ir-Regolament ta' Implimentazzjoni tal-Kummissjoni (UE) 2019/1394 tal-10 ta' Settembru 2019 li jemenda u jikkoreġi r-Regolament ta' Implimentazzjoni (UE) 2015/2447 fir-rigward ta' ċerti regoli dwar sorveljanza għar-rilaxx għal ċirkolazzjoni ħielsa u ħruġ mit-territorju doganali tal-Unjoni (ĠU L 234, 11.9.2019, p. 1)

                     (4)

                        Ir-Regolament ta’ Implimentazzjoni tal-Kummissjoni (UE) 2020/893 tad-29 ta’ Ġunju 2020 li jemenda r-Regolament ta’ Implimentazzjoni (UE) 2015/2447 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 206, 30.06.2020, p. 8)

                     (5)

                        ĠU L 317, 14.12.2018, p. 48

                     (6)

                        Il-Protokoll dwar l-Irlanda/l-Irlanda ta’ Fuq tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, ĠU L 29, 31.1.2020, p. 102

                     (7)

                        Ir-Regolament (KE) Nru 471/2009 tal-Parlament Ewropew u tal-Kunsill tas-6 ta’ Mejju 2009 dwar statistika Komunitarja relatata mal-kummerċ estern ma’ pajjiżi li mhumiex membri u li jħassar ir-Regolament tal-Kunsill (KE) Nru 1172/95, ĠU L 152, 16.6.2009, p. 23

                     (8)

                        Ir-Regolament ta’ Implimentazzjoni tal-Kummissjoni (UE) 2020/1470 tat-12 ta’ Ottubru 2020 dwar in-nomenklatura tal-pajjiżi u t-territorji għall-istatistika Ewropea dwar il-kummerċ internazzjonali tal-merkanzija u dwar it-tqassim ġeografiku għal statistika oħra tan-negozju (ĠU L 334, 13.10.2020, p. 2)

                     (9)

                        ĠU L 103, 3.4.2020, p. 47


               IL-KUMMISSJONI EWROPEA
            Brussell, 27.1.2021
            COM(2021) 27 final
            2021/0014(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f’isem l-Unjoni Ewropea, fil-Kumitat għall-Kummerċ rigward l-emenda tal-Appendiċi 1 tal-Anness XII (Akkwist Pubbliku) tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador, min-naħa l-oħra

               MEMORANDUM TA’ SPJEGAZZJONI

               1.Suġġett tal-proposta

               Din il-proposta tikkonċerna d-deċiżjoni li tistabbilixxi l-pożizzjoni li għandha tiġi adottata f’isem l-Unjoni fil-Kumitat għall-Kummerċ tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, l-Ekwador u l-Perù, min-naħa l-oħra (“il-Ftehim Kummerċjali”), u b’mod partikolari l-Artikolu 191 tiegħu.

               L-Artikolu 191 tal-Ftehim Kummerċjali jistipula l-proċeduri li bihom Parti tista' timmodifika jew tirrettifika l-kopertura tagħha tal-akkwist taħt it-Titolu VI tal-Ftehim Kummerċjali.

               Is-Subtaqsima 1 (“Entitajiet tal-gvern ċentrali”) tat-Taqsima A tal-Appendiċi 1 tal-Anness XII (“Akkwist Pubbliku”) tal-Ftehim Kummerċjali tispeċifika l-entitajiet tal-gvern ċentrali tal-Kolombja li l-akkwist tagħhom huwa kopert mit-Titolu VI.

               Fil-laqgħa tas-Sottokumitat dwar l-Akkwist Pubbliku mill-Gvern tas-17 ta’ Ottubru 2019, li saret f’Bogota, il-Kolombja infurmat lill-Unjoni bl-intenzjoni tagħha li taġġorna l-lista ta’ entitajiet tal-akkwist fil-livell ċentrali billi żżid sitt aġenziji maħluqa wara l-2011, li jappartjenu għal-livell eżekuttiv. Fiż-żmien tal-konklużjoni tan-negozjati għall-Ftehim Kummerċjali bejn l-Unjoni u l-Kolombja fl-2010, il-kompetenzi attwalment imwettqa minn tali aġenziji kienu eżerċitati minn entitajiet tal-akkwist fil-livell ministerjali. Dawk l-aġenziji bħalissa ma jidhrux fil-lista ta’ entitajiet tal-akkwist fil-livell ċentrali fil-kopertura tal-Kolombja.

               L-Unjoni u l-Kolombja jaqblu li jimmodifikaw is-Subtaqsima 1 tat-Taqsima A tal-Appendiċi 1 tal-Anness XII tal-Ftehim Kummerċjali. L-Unjoni u l-Kolombja jaqblu li tali aġġornament ma għandux jirrikjedi aġġustamenti kumpensatorji, peress li hija emenda minuri skont l-Artikolu 191(2) tal-Ftehim Kummerċjali.

               Id-Deċiżjoni li tiġi modifikata s-Subtaqsima 1 tat-Taqsima A tal-Appendiċi 1 tal-Anness XII tal-Ftehim Kummerċjali tista’ tiġi adottata fil-Kumitat għall-Kummerċ stabbilit mill-Ftehim Kummerċjali bejn l-Unjoni u l-Kolombja (“il-Pajjiż Andean firmatarju kkonċernat”), skont il-paragrafu 3 tal-Artikolu 14 tal-Ftehim Kummerċjali flimkien mal-paragrafu 4 tal-Artikolu 12, peress li tirrigwarda esklużivament ir-relazzjoni bilaterali bejniethom.

               2.Il-Kuntest tal-proposta

               2.1.Il-Ftehim Kummerċjali

               Il-Ftehim Kummerċjali għandu l-għan li jiftaħ is-swieq u jżid l-istabbiltà tar-relazzjoni kummerċjali bejn l-Unjoni Ewropea u l-Istati Membri tagħha, u l-Kolombja, l-Ekwador u l-Perù.

               Wieħed mill-objettivi ewlenin tal-Ftehim Kummerċjali huwa l-ftuħ effettiv u reċiproku tas-swieq tal-Akkwist Pubbliku tal-Partijiet. L-objettivi tat-Titolu VI tal-Ftehim Kummerċjali dwar l-akkwist pubbliku huma tnejn: biex jiġu stabbiliti d-dixxiplini tal-akkwist li jimmiraw li jiżguraw li l-kuntratti pubbliċi jiġu konklużi b’mod trasparenti, effiċjenti u nondiskriminatorju u li jinfetħu reċiprokament is-swieq tal-akkwist għall-offerenti, għall-prodotti u għas-servizzi mingħand il-Parti l-oħra. Fid-dawl ta’ dan, l-Unjoni u l-Kolombja nnegozjaw bilateralment aċċess reċiproku għall-offerti ta’ xulxin kif definit fil-kopertura tal-kapitolu dwar l-akkwist pubbliku mill-gvern. Il-kopertura tal-kapitolu dwar l-akkwist pubbliku tiddefinixxi għal liema akkwisti individwali japplikaw ir-regoli proċedurali u sostantivi nnegozjati.

               L-Unjoni u l-Kolombja jaqblu li l-lista ta’ entitajiet tal-akkwist fil-livell ċentrali tal-Kolombja għandha tiġi aġġornata billi jiżdiedu dawk is-sitt aġenziji kif stabbilit f’din id-Deċiżjoni.

               Għaldaqstant, l-Unjoni u l-Kolombja jaqblu li jimmodifikaw is-Subtaqsima 1 tat-Taqsima A tal-Appendiċi 1 tal-Anness XII tal-Ftehim Kummerċjali mingħajr aġġustamenti kumpensatorji, peress li din hija emenda minuri skont l-Artikolu 191(2) tal-Ftehim Kummerċjali.

               2.2.Il-Kumitat għall-Kummerċ

               Il-Kumitat tal-Kummerċ stabbilit skont l-Artikolu 12 tal-Ftehim Kummerċjali jissorvelja u jiffaċilita l-operat tal-Ftehim Kummerċjali u l-applikazzjoni korretta tad-dispożizzjonijiet tiegħu; jevalwa r-riżultati tal-applikazzjoni tal-Ftehim Kummerċjali, b’mod partikolari l-evoluzzjoni tar-relazzjonijiet kummerċjali u ekonomiċi bejn il-Partijiet; jagħmel superviżjoni tax-xogħol tal-korpi speċjalizzati kollha stabbiliti skont il-Ftehim Kummerċjali u jirrakkomanda kwalunkwe azzjoni meħtieġa; jevalwa u jadotta deċiżjonijiet rigward kwalunkwe suġġett li ssir referenza għalih mill-korpi speċjalizzati; u jadotta r-regoli ta’ proċedura tiegħu stess, kif ukoll l-iskeda tal-laqgħat tiegħu u jistabbilixxi l-aġenda għal-laqgħat tiegħu. Il-Kumitat Kummerċjali jadotta d-deċiżjonijiet tiegħu b’kunsens. Id-deċiżjonijiet adottati huma vinkolanti fuq il-Partijiet, u l-Partijiet jieħdu l-miżuri xierqa kollha biex jimplimentawhom. Fil-każijiet imsemmija fl-Artikolu 12 (4) tal-Ftehim Kummerċjali, kwalunkwe deċiżjoni għandha tiġi adottata mill-Unjoni u l-Pajjiż Andean firmatarju kkonċernat u għandu jkollha effett biss bejn dawk il-Partijiet, sakemm tali deċiżjonijiet ma jaffettwawx id-drittijiet u l-obbligi ta’ Pajjiż Andean firmatarju ieħor (l-Artikolu 14 paragrafu 3).

               2.3.L-att previst tal-Kumitat tal-Kummerċ

               Fis-17 ta’ Ottubru 2019, fis-Sitt Sottokumitat dwar l-Akkwist Pubbliku mill-Gvern, li sar f’Bogota, il-Kolombja infurmat lill-Unjoni bl-intenzjoni tagħha li taġġorna l-lista ta’ entitajiet tal-akkwist fil-livell ċentrali billi żżid sitt aġenziji maħluqa wara l-2011, li jappartjenu għal-livell eżekuttiv.

               L-għan tal-att previst huwa li jġib modifika fis-Subtaqsima 1 (“Entitajiet tal-gvern ċentrali”) tat-Taqsima A tal-Appendiċi 1 tal-Anness XII (“Akkwist Pubbliku”) tal-Ftehim Kummerċjali li jispeċifika liema entitajiet tal-gvern ċentrali tal-Kolombja huma koperti taħt it-Titolu VI.

               Il-modifika proposta se taġġorna l-lista tal-entitajiet tal-akkwist fil-livell ċentrali billi żżid sitt aġenziji maħluqa wara l-2011, li jappartjenu għal-livell eżekuttiv.

               L-att previst għandu jsir vinkolanti għall-Partijiet f’konformità mal-Artikolu 14 paragrafu 2 tal-Ftehim Kummerċjali, li jipprevedi: “Id-deċiżjonijiet adottati mill-Kumitat għall-Kummerċ għandhom jorbtu lill-Partijiet, li għandhom jieħdu l-miżuri kollha meħtieġa sabiex jimplimentawhom.”

               3.Il-pożizzjoni li għandha tittieħed f’isem l-Unjoni

               Il-Kunsill huwa mitlub jadotta d-deċiżjoni li tistabbilixxi l-pożizzjoni, li għandha tiġi adottata f’isem l-Unjoni Ewropea, dwar abbozz ta’ deċiżjoni tal-Kumitat tal-Kummerċ bejn l-Unjoni Ewropea u l-Kolombja u l-Perù li timmodifika s-Subtaqsima 1 (“Entitajiet tal-gvern ċentrali”) tat-Taqsima A tal-Appendiċi 1 tal-Anness XII (“Akkwist Pubbliku”) tal-Ftehim Kummerċjali li jispeċifika liema entitajiet tal-gvern ċentrali tal-Kolombja huma koperti taħt it-Titolu VI.

               Il-pożizzjoni li għandha tiġi adottata, f’isem l-Unjoni Ewropea, dwar l-emenda proposta għandha tkun skont l-abbozz tad-Deċiżjoni tal-Kumitat għall-Kummerċ mehmuża ma’ din id-Deċiżjoni.

               L-emenda msemmija għandha l-għan li taġġorna l-lista ta’ entitajiet tal-akkwist fil-livell ċentrali billi żżid sitt aġenziji maħluqa wara l-2011, li jappartjenu għal-livell eżekuttiv. Fiż-żmien tal-konklużjoni tan-negozjati għall-Ftehim Kummerċjali bejn l-Unjoni u l-Kolombja fl-2010, il-kompetenzi attwalment imwettqa minn tali aġenziji kienu eżerċitati minn entitajiet tal-akkwist fil-livell ministerjali. Dawk l-aġenziji bħalissa ma jidhrux fil-lista ta’ entitajiet tal-akkwist fil-livell ċentrali fil-kopertura tal-Kolombja.

               L-Artikolu 191 (“Modifiki u Rettifiki tal-Kopertura”) tal-Ftehim Kummerċjali jipprevedi l-possibbiltà li tiġi mmodifikata l-kopertura tat-Titolu VI dwar l-Akkwisti Pubbliċi. Skont il-paragrafu 4 tal-Artikolu 191, il-Kumitat għall-Kummerċ għandu s-setgħa li jaqbel dwar kwalunkwe modifika proposta bħal din għall-Partijiet biex jimmodifikaw l-Anness rilevanti, jiġifieri l-Anness XII (“Akkwist Pubbliku”) tal-Ftehim Kummerċjali.

               Meta wieħed iqis li d-deċiżjoni għandu jkollha effett biss bejn l-Unjoni u l-Kolombja, id-deċiżjoni tista’ tiġi adottata fil-Kumitat għall-Kummerċ mill-Unjoni u mill-Kolombja, peress li tikkonċerna esklużivament ir-relazzjoni bilaterali ta’ bejniethom skont l-Artikolu 14 paragrafu 3 tal-Ftehim.

               Il-proposta taqa’ taħt il-kompetenza esklużiva tal-Unjoni Ewropea. Għaldaqstant, il-prinċipju tas-sussidjarjetà ma japplikax.

               4.Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (it-TFUE) jipprevedi deċiżjonijiet li jistabbilixxu “l-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim”.

               Il-kunċett ta’ “atti li jkollhom effetti legali” jinkludi atti li jkollhom effetti legali bis-saħħa tar-regoli tad-dritt internazzjonali li jirregolaw is-sede inkwistjoni. Jinkludi wkoll l-istrumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatura tal-Unjoni”
                  1
               .

               4.1.2.Applikazzjoni għal dan il-każ

               Il-Kumitat għall-Kummerċ huwa korp imwaqqaf bi ftehim, jiġifieri l-Ftehim Kummerċjali bejn l-Unjoni Ewropea u l-Istati Membri tagħha minn naħa u l-Kolombja u l-Perù min-naħa l-oħra.

               Id-Deċiżjoni li l-Kumitat għall-Kummerċ irid jadotta tikkostitwixxi att b’effetti legali vinkolanti, skont l-Artikolu 14 il-paragrafu 2 tal-Ftehim Kummerċjali. L-att previst ma jissupplimentax u ma jemendax il-qafas istituzzjonali tal-Ftehim Kummerċjali.

               Għaldaqstant, il-bażi ġuridika proċedurali għad-deċiżjoni proposta hija l-Artikolu 218(9) TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva għal deċiżjoni skont l-Artikolu 218(9) tat-TFUE tiddependi b’mod ewlieni fuq l-objettiv u l-kontenut tal-att previst li għalih tkun qed tiġi adottata pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ komponenti u jekk wieħed minn dawn l-għanijiet jew komponenti jkun identifikabbli bħala dak ewlieni, filwaqt li l-ieħor ikun sempliċiment inċidentali, id-deċiżjoni skont l-Artikolu 218(9) tat-TFUE trid tkun imsejsa fuq bażi ġuridika sostantiva waħda, jiġifieri dik meħtieġa mill-għan jew mill-komponent ewlieni jew predominanti.

               4.2.2.Applikazzjoni għal dan il-każ

               L-objettiv ewlieni u l-kontenut tal-att previst, jiġifieri l-estensjoni tal-kopertura tal-akkwist taħt it-Titolu VI tal-Ftehim Kummerċjali, jaqgħu taħt il-politika kummerċjali komuni.

               Il-bażi ġuridika sostantiva tad-deċiżjoni proposta hija, għalhekk, l-Artikolu 207 TFUE u b’mod partikolari l-paragrafu 4 tiegħu.

               4.3.Konklużjoni

               Jenħtieġ li l-bażi ġuridika tad-deċiżjoni proposta tkun l-ewwel subparagrafu tal-Artikolu 207(4) tat-TFUE flimkien mal-Artikolu 218(9) tiegħu.

               5.Pubblikazzjoni tal-att previst

               Billi l-att tal-Kunsill se jemenda s-Sottotaqsima 1 (“Entitajiet tal-gvern ċentrali”) tat-Taqsima A tal-Appendiċi 1 tal-Anness XII (“Akkwist Pubbliku”) tal-Ftehim Kummerċjali, huwa xieraq li jiġi ppubblikat f’Il-Ġurnal Uffiċjali tal-Unjoni Ewropea wara l-adozzjoni tiegħu.

               2021/0014 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f’isem l-Unjoni Ewropea, fil-Kumitat għall-Kummerċ rigward l-emenda tal-Appendiċi 1 tal-Anness XII (Akkwist Pubbliku) tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador, min-naħa l-oħra

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,

               Wara li kkunsidra l-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador, min-naħa l-oħra, u b’mod partikolari l-Artikolu 191 tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, ġie ffirmat mill-Unjoni f’konformità mad-Deċiżjoni tal-Kunsill 2012/735/UE
                  2
                 u ġie applikat b’mod proviżorju mill-1 ta’ Marzu 2013 bejn l-Unjoni u l-Perù, u mill-1 ta’ Awwissu 2013 bejn l-Unjoni u l-Kolombja. Il-Ftehim Kummerċjali ġie emendat bil-Protokoll tal-Adeżjoni tal-Ekwador
                  3
               , li ġie ffirmat fil-11 ta’ Novembru 2016 f’konformità mad-Deċiżjoni tal-Kunsill (UE) 2016/2369
                  4
                u ġie applikat b’mod proviżorju mill-1 ta’ Jannar 2017 (“il-Ftehim Kummerċjali”).

               (2)Skont l-Artikolu 14(3), flimkien mal-Artikolu 12(4), tal-Ftehim Kummerċjali, tista’ tiġi adottata deċiżjoni fi ħdan il-Kumitat tal-Kummerċ stabbilit mill-Ftehim Kummerċjali bejn l-Unjoni u l-Kolombja meta tkun relatata esklussivament mar-relazzjoni bilaterali bejniethom.

               (3)Il-Kumitat għall-Kummerċ se jadotta d-deċiżjoni li jemenda s-Sottotaqsima 1 tat-Taqsima A tal-Appendiċi 1 tal-Anness XII tal-Ftehim Kummerċjali billi jżid sitt aġenziji mal-lista tal-entitajiet tal-akkwist fil-livell ċentrali għall-Kolombja.

               (4)Huwa xieraq li tiġi stabbilita l-pożizzjoni li għandha tittieħed f’isem l-Unjoni fil-Kumitat għall-Kummerċ, peress li d-deċiżjoni li tiġi emendata s-Subtaqsima 1 tat-Taqsima A tal-Appendiċi 1 tal-Anness XII tal-Ftehim Kummerċjali se tkun vinkolanti għall-Unjoni, skont l-Artikolu 14(2) tal-Ftehim Kummerċjali.

               (5)L-Artikolu 191 tal-Ftehim Kummerċjali jistipula l-proċeduri li bihom Parti tista' timmodifika jew tirrettifika l-kopertura tagħha tal-akkwist taħt it-Titolu VI tal-Ftehim Kummerċjali.

               (6)Is-Subtaqsima 1 dwar l-entitajiet tal-gvern ċentrali tat-Taqsima A tal-Appendiċi 1 tal-Anness XII, dwar l-Akkwist Pubbliku, għall-Ftehim Kummerċjali tispeċifika l-entitajiet tal-gvern ċentrali tal-Kolombja li l-akkwist tagħhom huwa kopert mit-Titolu VI.

               (7)Fil-laqgħa tas-Sottokumitat dwar l-Akkwist Pubbliku mill-Gvern tas-17 ta’ Ottubru 2019, li saret f’Bogota, il-Kolombja infurmat lill-Unjoni bl-intenzjoni tagħha li taġġorna l-lista ta’ entitajiet tal-akkwist fil-livell ċentrali billi żżid sitt aġenziji maħluqa wara l-2011, li jappartjenu għal-livell eżekuttiv. Fiż-żmien tal-konklużjoni tan-negozjati tal-Ftehim Kummerċjali bejn l-Unjoni u l-Kolombja fl-2010, il-kompetenzi attwalment imwettqa minn tali aġenziji kienu eżerċitati minn entitajiet tal-akkwist fil-livell ministerjali. Dawk l-aġenziji bħalissa ma jidhrux fil-lista ta’ entitajiet tal-akkwist fil-livell ċentrali fil-kopertura tal-Kolombja.

               (8)L-Unjoni u l-Kolombja jaqblu li l-lista ta’ entitajiet tal-akkwist fil-livell ċentrali tal-Kolombja għandha tiġi aġġornata billi jiżdiedu dawk is-sitt aġenziji.

               (9)Huwa għalhekk meħtieġ li tiġi emendata s-Subtaqsima 1 tat-Taqsima A tal-Appendiċi 1 tal-Anness XII tal-Ftehim Kummerċjali. L-Unjoni u l-Kolombja jaqblu li tali aġġornament ma għandux jirrikjedi aġġustamenti kumpensatorji, peress li hija emenda minuri skont l-Artikolu 191(2) tal-Ftehim Kummerċjali,

               ADOTTAT DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni fil-Kumitat għall-Kummerċ għandha tkun ibbażata fuq l-abbozz ta’ Deċiżjoni tal-Kumitat għall-Kummerċ rigward l-emenda tal-Appendiċi 1 tal-Anness XII tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, l-Ekwador u l-Perù, min-naħa l-oħra, mehmuż ma’ din id-Deċiżjoni.

               Artikolu 2

               Wara l-adozzjoni tagħha, id-deċiżjoni tal-Kumitat tal-Kummerċ għandha tiġi ppubblikata f’Il-Ġurnal Uffiċjali tal-Unjoni Ewropea.

               Artikolu 3

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)

                        Il-Kawża C-399/12 il-Ġermanja vs il-Kunsill (OIV), ECLI:EU:C:2014:2258, il-paragrafi 61-64.

                     (2)

                        Id-Deċiżjoni tal-Kunsill 2012/735/UE tal-31 ta’ Mejju 2012 dwar l-iffirmar, f’isem l-Unjoni Ewropea, u l-applikazzjoni provviżorja, tal-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja u l-Perù, min-naħa l-oħra (ĠU L 354, 21.12.2012, p. 1).

                     (3)

                        Il-Protokoll ta’ adeżjoni mal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, biex tittieħed inkonsiderazzjoni l-adeżjoni tal-Ekwador (ĠU L 356, 24,12.2016, p. 3).

                     (4)

                        Id-Deċiżjoni tal-Kunsill (UE) 2016/2369 tal-11 ta' Novembru 2016 dwar l-iffirmar, f'isem l-Unjoni, u l-applikazzjoni proviżorja tal-Protokoll tal-Adeżjoni mal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, biex tittieħed inkonsiderazzjoni l-adeżjoni tal-Ekwador (ĠU L 356, 24.12.2016, p. 1).

    ---documentbreak---

               IL-KUMMISSJONI EWROPEA
            Brussell, 27.1.2021
            COM(2021) 27 final
            ANNESS
            ta'
            Proposta għal Deċiżjoni tal-Kunsill
            dwar il-pożizzjoni li għandha tiġi adottata, f’isem l-Unjoni Ewropea, fil-Kumitat għall-Kummerċ rigward l-emenda tal-Appendiċi 1 tal-Anness XII (Akkwist Pubbliku) tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador, min-naħa l-oħra

               ABBOZZ

               DEĊIŻJONI 2/2020 TAL-KUMITAT GĦALL-KUMMERĊ BEJN L-UE, IL-KOLOMBJA, IL-PERÙ U L-EKWADOR

               tal-XX 2021

               li jemenda l-Appendiċi 1 tal-Anness XII (“Akkwist Pubbliku”) tal-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda u l-Kolombja, il-Perù u l-Ekwador, min-naħa l-oħra.

               IL-KUMITAT TAL-KUMMERĊ,

               Wara li kkunsidra l-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador, min-naħa l-oħra, u b’mod partikolari l-Artikolu 191 tiegħu,

               Billi:

               (1)L-Artikolu 191 tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador, min-naħa l-oħra (“il-Ftehim Kummerċjali”), jistabbilixxi l-proċeduri li bihom Parti tista’ timmodifika jew tirrettifika l-kopertura tagħha tal-akkwist skont it-Titolu VI tal-Ftehim Kummerċjali.

               (2)Is-Subtaqsima 1 dwar l-entitajiet tal-gvern ċentrali tat-Taqsima A tal-Appendiċi 1 tal-Anness XII, għall-Ftehim Kummerċjali tispeċifika l-entitajiet tal-gvern ċentrali tal-Kolombja li l-akkwist tagħhom huwa kopert mit-Titolu VI.

               (3)Fil-laqgħa tas-Sottokumitat dwar l-Akkwist Pubbliku mill-Gvern tas-17 ta’ Ottubru 2019, li saret f’Bogota, il-Kolombja infurmat lill-Unjoni bl-intenzjoni tagħha li taġġorna l-lista ta’ entitajiet tal-akkwist fil-livell ċentrali billi żżid sitt aġenziji maħluqa wara l-2011, li jappartjenu għal-livell eżekuttiv. Fiż-żmien tal-konklużjoni tan-negozjati għall-Ftehim Kummerċjali bejn l-Unjoni u l-Kolombja fl-2010, il-kompetenzi attwalment imwettqa minn tali aġenziji kienu eżerċitati minn entitajiet tal-akkwist fil-livell ministerjali. Dawk l-aġenziji bħalissa ma jidhrux fil-lista ta’ entitajiet tal-akkwist fil-livell ċentrali fil-kopertura tal-Kolombja.

               (4)L-Unjoni u l-Kolombja jaqblu li l-lista ta’ entitajiet tal-akkwist fil-livell ċentrali tal-Kolombja għandha tiġi aġġornata billi jiżdiedu dawk is-sitt aġenziji kif stabbilit f’din id-Deċiżjoni.

               (5)Huwa għalhekk meħtieġ li tiġi mmodifikata s-Subtaqsima 1 tat-Taqsima A tal-Appendiċi 1 tal-Anness XII tal-Ftehim Kummerċjali. L-Unjoni u l-Kolombja jaqblu li tali aġġornament ma għandux jirrikjedi aġġustamenti kumpensatorji, peress li hija emenda minuri skont l-Artikolu 191(2) tal-Ftehim Kummerċjali.

               (6)Id-deċiżjoni li tiġi emendata s-Subtaqsima 1 tat-Taqsima A tal-Appendiċi 1 tal-Anness XII tal-Ftehim Kummerċjali tista’ tiġi adottata fil-Kumitat għall-Kummerċ stabbilit mill-Ftehim Kummerċjali bejn l-Unjoni u l-Kolombja bħala l-Pajjiż Andean firmatarju kkonċernat, skont il-paragrafu 14 tal-Artikolu 3 tal-Ftehim Kummerċjali flimkien mal-paragrafu 12 tal-Artikolu 4, peress li tirrigwarda esklużivament ir-relazzjoni bilaterali bejniethom.

               ADOTTAT DIN ID-DEĊIŻJONI:

               Artikolu 1

               Fis-Subtaqsima 1 tat-Taqsima A tal-Appendiċi 1 tal-Anness XII (Akkwist Pubbliku) tal-Ftehim Kummerċjali, l-intestatura u s-sitt aġenziji li ġejjin jiżdiedu mal-lista tal-entitajiet tal-akkwist fil-livell ċentrali:

               “Aġenziji tal-Fergħa Eżekuttiva

               29. Agencia Nacional de Minería

               30. Agencia Nacional de Infraestructura

               31. Agencia Nacional de Seguridad Vial

               32. Agencia Nacional del Espectro

               33. Agencia Presidencial de Cooperación Internacional de Colombia

               34. Agencia de Desarrollo Rural”.

               Artikolu 2

               L-emenda prevista fl-Artikolu 1 ma għandha tinvolvi l-ebda aġġustament kumpensatorju.

               Artikolu 3

               Din id-Deċiżjoni għandha tidħol fis-seħħ fi […].

               Din id-Deċiżjoni għandha titfassal fil-lingwi uffiċjali tal-Partijiet tal-Ftehim Kummerċjali, b’kull wieħed minn dawn it-testi jkun ugwalment awtentiku.

               Magħmul fi […]

                        Għall-Kumitat għall-Kummerċ


               IL-KUMMISSJONI EWROPEA
            Brussell, 27.1.2021
            COM(2020) 834 final/2
            2020/0368(NLE)
            COM(2020) 834 final of 10.12.2020 downgraded on 27.1.2021
            Proposta għal
            DEĊIŻJONI TAL-KUNSILL
            skont l-Artikolu 218(9) TFUE dwar il-pożizzjoni tal-Unjoni rigward l-abbozz ta’ Deċiżjoni tal-Kumitat Konġunt dwar id-determinazzjoni ta’ merkanzija mhux f’riskju

               MEMORANDUM TA’ SPJEGAZZJONI

               1.Suġġett tal-proposta

               Il-Kummissjoni tipproponi li l-Kunsill japprova l-pożizzjoni li għandha tiġi adottata f’isem l-Unjoni fil-Kumitat Konġunt stabbilit permezz tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (“il-Ftehim dwar il-Ħruġ”) dwar deċiżjoni tal-Kumitat Konġunt li tistabbilixxi l-kundizzjonijiet skont liema l-merkanzija titqies li ma tkunx soġġetta għall-ipproċessar kummerċjali fl-Irlanda ta’ Fuq kif ukoll il-kundizzjonijiet skont liem il-merkanzija li tiddaħħal fl-Irlanda ta’ Fuq ma titqiesx li hija f’riskju li sussegwentement tiġi ttrasportata lejn l-Unjoni.

               2.Kuntest tal-proposta

                  L-Artikolu 5(1) tal-Protokoll dwar l-Irlanda u l-Irlanda ta’ Fuq (iktar ’il quddiem “il-Protokoll”) jistabbilixxi liem reġim japplika għad-dazji doganali għall-merkanzija mdaħħla fl-Irlanda ta’ Fuq:

               –għal merkanzija li tiddaħħal fl-Irlanda ta’ Fuq permezz ta’ trasport dirett minn parti oħra tar-Renju Unit: l-ebda dazju doganali, sakemm il-merkanzija ma tkunx f’riskju li sussegwentement tiddaħħal fl-Unjoni

               –għal merkanzija mdaħħla fl-Irlanda ta’ Fuq minn pajjiżi terzi oħra minbarra r-Renju Unit: id-dazji doganali applikabbli fir-Renju Unit, sakemm il-merkanzija ma tkunx f’riskju li sussegwentement tiddaħħal fl-Unjoni.

                  Skont l-Artikolu 5(2) tal-Protokoll, kwalunkwe merkanzija li tiddaħħal fl-Irlanda ta’ Fuq titqies li tkun f’riskju li sussegwentement tiddaħħal fl-Unjoni sakemm ma jiġix stabbilit li l-merkanzija kkonċernata

               –ma tkunx soġġetta għall-ipproċessar kummerċjali fl-Irlanda ta’ Fuq

               –u tissodisfa l-kriterji stabbiliti mill-Kumitat Konġunt biex jiġi determinat liem hi l-merkanzija li mhijiex f’riskju li sussegwentement tiddaħħal fl-Unjoni.

                  L-Artikolu 5(2) tal-Protokoll jipprevedi Deċiżjoni tal-Kumitat Konġunt li tistabbilixxi l-kundizzjonijiet skont liema wieħed minn dawn ir-rekwiżiti biex jitqies li l-merkanzija ma tkunx f’riskju li tiċċaqlaq mill-Irlanda ta’ Fuq għall-Unjoni jiġi ssodisfat.

               3.Pożizzjoni li għandha tittieħed f’isem l-Unjoni

               Kundizzjonijiet biex il-merkanzija titqies bħala “mhux f’riskju” li tiddaħħal fl-Unjoni

               Il-merkanzija li tiddaħħal fl-Irlanda ta’ Fuq tista’ titqies bħala “mhux f’riskju” li sussegwentement tiddaħħal fl-Unjoni jekk

               ·jew ma jkun hemm ebda inċentiv ekonomiku biex tiddaħħal fl-UE mill-Irlanda ta’ Fuq minħabba d-differenza fit-tariffi applikabbli, jiġifieri

               ·għall-merkanzija mill-Gran Brittanja: it-tariffa doganali tkun żero

               ·għal merkanzija minn pajjiżi terzi oħra: it-tariffa tal-UE tkun anqas mit-tariffa tar-Renju Unit jew pariġġ,

               jew jekk jiġi żgurat mod ieħor li r-riskju li dawn jiġu ttrasportati ulterjorment lejn l-UE jkun minimizzat, partikolarment minħabba li l-importatur ikun rikonoxxut bħala kummerċjant li jbigħ biss lill-konsumaturi aħħarin fl-Irlanda ta’ Fuq (“l-Iskema ta’ Negozjanti Fdati”), L-implimentazzjoni tal-Artikolu 5(1) tal-Protokoll permezz ta’ Skema ta’ Negozjanti Fdati teħtieġ monitoraġġ partikolarment diliġenti mill-Unjoni. Sabiex l-Unjoni tkun tista’ tirreaġixxi jekk dawn l-iskemi jirriżultaw li ma jkunux biżżejjed robusti, id-Deċiżjoni tal-Kumitat Konġunt tipprevedi garanziji proċedurali li jippermettu t-terminazzjoni tal-approċċ stabbilit fiha (klawżola ta’ estinzjoni).

               4.Bażi ġuridika

               L-Artikolu 218(9) tat-Trattat dwar il-Funzjonament tal-Unjoni Ewropea (it-TFUE) jipprevedi deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita bi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim”.

               Id-deċiżjoni li l-Kumitat Konġunt huwa mitlub jadotta tikkostitwixxi att b’effetti legali. L-att previst isir vinkolanti għall-partijiet f’konformità mal-Artikolu 166 tal-Arranġament.

               L-att previst ma jissupplimentax u ma jemendax il-qafas istituzzjonali tal-Ftehim.

               Għaldaqstant, il-bażi ġuridika proċedurali għad-deċiżjoni proposta hija l-Artikolu 218(9) TFUE.

               5.Pubblikazzjoni tal-att previst

               Minħabba li d-deċiżjoni tal-Kumitat Konġunt tikkonċerna l-implimentazzjoni ta’ dispożizzjonijiet sostantivi tal-Protokoll, huwa xieraq li tiġi ppubblikata f’Il-Ġurnal Uffiċjali tal-Unjoni Ewropea wara li tiġi adottata.

               2020/0368 (NLE)

               Proposta għal

               DEĊIŻJONI TAL-KUNSILL

               skont l-Artikolu 218(9) TFUE dwar il-pożizzjoni tal-Unjoni rigward l-abbozz ta’ Deċiżjoni tal-Kumitat Konġunt dwar id-determinazzjoni ta’ merkanzija mhux f’riskju

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu [218(9)] tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Ftehim dwar il-ħruġ tar-Renju Unit tal-Gran Brittanja u l-Irlanda ta' Fuq mill-Unjoni Ewropea u mill-Komunità Ewropea tal-Enerġija Atomika (“il-Ftehim dwar il-Ħruġ”) ġie konkluż mill-Unjoni bid-Deċiżjoni tal-Kunsill (UE) 2020/135
                  1
                tat-30 ta’ Jannar 2020 u daħal fis-seħħ fl-1 ta’ Frar 2020.

               (2)L-Artikolu 166 tal-Ftehim dwar il-Ħruġ jagħti s-setgħa lill-Kumitat Konġunt biex jadotta deċiżjonijiet fir-rigward tal-kwistjonijiet kollha li jipprevedi l-Ftehim. Il-Protokoll dwar l-Irlanda u l-Irlanda ta’ Fuq tal-Ftehim dwar il-Ħruġ (“il-Protokoll”) jifforma parti integrali minn dan il-Ftehim.

               (3)L-Artikolu 5(1) tal-Protokoll jipprevedi l-applikazzjoni tad-dazji doganali applikabbli fid-dritt tal-Unjoni għal merkanzija mdaħħla fl-Irlanda ta’ Fuq li titqies f’riskju li sussegwentement tiddaħħal fl-Unjoni. Il-merkanzija li ma tkunx f’riskju jew ma tkunx soġġetta għad-dazji doganali, inkella tkun soġġetta għad-dazji doganali applikabbli fir-Renju Unit.

               (4)Skont l-Artikolu 5(2) il-merkanzija kollha li tiddaħħal fl-Irlanda ta’ Fuq għandha titqies li tkun f’riskju li sussegwentement tiddaħħal fl-Unjoni. Sabiex titqies “mhux f’riskju” f’dan is-sens, il-merkanzija li tiddaħħal fl-Irlanda ta’ Fuq ma tistax tkun soġġetta għall-ipproċessar hemmhekk, u għandha tissodisfa l-kriterji l-oħrajn stipulati f’Deċiżjoni tal-Kumitat Konġunt.

               (5)Jenħtieġ li l-kriterji biex il-merkanzija ma tkunx soġġetta għall-ipproċessar kummerċjali jirrispettaw ukoll il-fatt li, skont l-Artikolu 6 tal-Protokoll, l-Irlanda ta’ Fuq hija parti mit-territorju doganali tar-Renju Unit, u għandhom jirriflettu wkoll l-impenn tal-partijiet li l-implimentazzjoni tal-protokoll għandu jkollha l-inqas impatt possibbli fuq il-ħajja ta’ kuljum tal-komunitajiet kemm fl-Irlanda kif ukoll fl-Irlanda ta’ Fuq.

               (6)Il-merkanzija li tiddaħħal fl-Irlanda ta’ Fuq tista’ titqies li ma tkunx f’riskju li sussegwentement tiġi ttrasportata lejn l-Unjoni fejn id-differenza fit-tariffi tkun żero, jew fejn ikun żgurat mod ieħor li ma jkun hemm l-ebda inċentiv għall-operaturi ekonomiċi biex jittrasportaw merkanzija fl-Irlanda ta’ Fuq biss bħala għażla tat-tariffa doganali applikabbli.

               (7)Għaldaqstant, huwa xieraq li tiġi stabbilita l-pożizzjoni li għandha tittieħed f’isem l-Unjoni fil-Kumitat Konġunt,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni fil-Kumitat Konġunt stabbilit bl-Artikolu 164 tal-Ftehim dwar il-Ħruġ, dwar deċiżjoni li għandha tittieħed f’konformità mal-Artikolu 12 tal-Protokoll, għandha tkun ibbażata fuq l-abbozz ta’ deċiżjoni tal-Kumitat Konġunt mehmuż ma’ din id-Deċiżjoni.

               Artikolu 2

               Id-deċiżjoni tal-Kumitat Konġunt għandha tiġi ppubblikata f’Il-Ġurnal Uffiċjali tal-Unjoni Ewropea.

               Artikolu 3

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)

                        ĠU L 29, 31.1.2020, p.1.

    ---documentbreak---

               IL-KUMMISSJONI EWROPEA
            Brussell, 27.1.2021
            COM(2020) 834 final/2
            COM(2020) 834 final of 10.12.2020 downgraded on 27.1.2021
            ANNESS
            tal-
            Proposta għal Deċiżjoni tal-Kunsill
            skont l-Artikolu 218(9) TFUE dwar il-pożizzjoni tal-Unjoni rigward l-abbozz ta’ Deċiżjoni tal-Kumitat Konġunt dwar id-determinazzjoni ta’ merkanzija mhux f’riskju

               ABBOZZ TA’ DEĊIŻJONI

               IL-KUMITAT KONĠUNT

               Wara li kkunsidra l-Protokoll dwar l-Irlanda/l-Irlanda ta’ Fuq tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(2) tiegħu,

               IDDEĊIEDA KIF ĠEJ:

               Artikolu 1

               Suġġett

               Din id-Deċiżjoni tistabbilixxi regoli għall-implimentazzjoni tal-Artikolu 5(2) tal-Protokoll dwar l-Irlanda/l-Irlanda ta’ Fuq (“il-Protokoll”) dwar:

               (a)il-kundizzjonijiet biex jitqies li merkanzija li tiddaħħal fl-Irlanda ta’ Fuq minn barra l-Unjoni ma tkunx soġġetta għall-ipproċessar kummerċjali fl-Irlanda ta’ Fuq;

               (b)il-kriterji biex jitqies li merkanzija li tiddaħħal fl-Irlanda ta’ Fuq minn barra l-Unjoni ta tkunx f’riskju li sussegwentement tiddaħħal fl-Unjoni.

               Artikolu 2

               Ipproċessar mhux kummerċjali

               Merkanzija ma għandhiex titqies li hija soġġetta għall-ipproċessar kummerċjali meta:

               (a)il-persuna li tippreżenta dikjarazzjoni għar-rilaxx għal ċirkolazzjoni libera dwar din il-merkanzija jew li tali dikjarazzjoni ssir f’isimha (“l-importatur”) kellha fatturat annwali totali ta’ anqas minn GBP 500 000 fl-aħħar sena finanzjarja kompluta tagħha; jew

               (b)l-ipproċessar isir fl-Irlanda ta’ Fuq u huwa għall-iskop uniku ta’:

               (i)il-bejgħ ta’ ikel lil konsumatur aħħari fir-Renju Unit;

               (ii)kostruzzjoni, fejn il-merkanzija pproċessata tifforma parti permanenti minn struttura mibnija mill-importatur fl-Irlanda ta’ Fuq;

               (iii)għoti dirett lir-riċevitur ta’ servizzi tas-saħħa jew tal-kura mill-importatur fl-Irlanda ta’ Fuq;

               (iv)attivitajiet mingħajr skop ta’ qligħ fl-Irlanda ta’ Fuq, meta ma jkun hemm l-ebda bejgħ sussegwenti tal-merkanzija pproċessata mill-importatur; jew

               (v)l-użu finali tal-għalf tal-annimali f’post fl-Irlanda ta’ Fuq mill-importatur.

               Artikolu 3

               Kriterji biex jitqies li l-merkanzija ma tkunx f’riskju li sussegwentement tiddaħħal fl-Unjoni

               1.Għandu jitqies li l-merkanzija ma tkunx f’riskju li sussegwentement tiddaħħal fl-Unjoni meta din ma tkunx ikkunsidrata li tkun soġġetta għall-ipproċessar kummerċjali f’konformità mal-Artikolu 2, u meta:

               (a)fil-każ ta’ merkanzija mdaħħla fl-Irlanda ta’ Fuq minn parti oħra tar-Renju Unit permezz ta’ trasport dirett,

               (i)id-dazju pagabbli skont it-Tariffa Doganali Komuni tal-Unjoni jkun żero, jew

               (ii)l-importatur ikun ġie awtorizzat f’konformità mal-Artikoli minn 5 sa 7 ta’ din id-Deċiżjoni biex idaħħal dik il-merkanzija fl-Irlanda ta’ Fuq biex tinbiegħ lill-konsumaturi aħħarin fir-Renju Unit jew għall-użu aħħari minnhom, inkluż meta dik il-merkanzija tkun soġġetta għal proċessar mhux kummerċjali f’konformità mal-Artikolu 2 qabel tinbiegħ lill-konsumaturi aħħarin jew l-użu finali minnhom;

               (b)fil-każ ta’ merkanzija mdaħħla fl-Irlanda ta’ Fuq permezz ta’ trasport dirett għajr mill-Unjoni jew minn parti oħra tar-Renju Unit,

               (i)id-dazju pagabbli skont it-Tariffa Doganali Komuni tal-Unjoni jkun daqs jew inqas mid-dazju pagabbli skont it-tariffa doganali tar-Renju Unit , jew

               (ii)l-importatur ikun ġie awtorizzat f’konformità mal-Artikoli minn 5 sa 7 ta’ din id-deċiżjoni biex idaħħal dik il-merkanzija fl-Irlanda ta’ Fuq biex tinbiegħ lill-konsumaturi aħħarin fl-Irlanda ta’ Fuq jew għall-użu aħħari tagħhom (inkluż meta dik il-merkanzija kienet soġġetta għal proċessar mhux kummerċjali f’konformità mal-Artikolu 2 qabel il-bejgħ, jew l-użu finali tagħha, mill-konsumaturi aħħarin), u d-differenza bejn id-dazju pagabbli skont it-tariffa doganali tar-Renju Unit ikun inqas minn 3 % tal-valur doganali tal-merkanzija.

               2.Il-paragrafi (1)(a)(ii) u (1)(b)(ii) ma għandhomx japplikaw għal merkanzija soġġetta għal miżuri ta’ difiża tal-kummerċ adottati mill-Unjoni.

               Artikolu 4

               Kalkolu tad-dazji applikabbli

               Għall-finijiet tal-Artikolu 3(1)(a)(i) u 3(1)(b) għandhom japplikaw ir-regoli li ġejjin:

               (a)id-dazju pagabbli skont it-Tariffa Doganali Komuni tal-Unjoni fuq merkanzija għandu jiġi kkalkulat skont ir-regoli stabbiliti fil-leġiżlazzjoni doganali tal-Unjoni;

               (b)id-dazju pagabbli skont it-tariffa doganali tar-Renju Unit fuq merkanzija għandu jiġi kkalkulat skont ir-regoli stabbiliti fil-leġiżlazzjoni doganali tar-Renju Unit.

               Artikolu 5

               Awtorizzazzjoni għall-finijiet fl-Artikolu 3

               1.Għall-finijiet tal-Artikoli 3 (1) (a) (ii) u 3(1)(b)(ii), applikazzjoni għal awtorizzazzjoni biex tiddaħħal merkanzija fl-Irlanda ta’ Fuq permezz ta’ trasport dirett għall-bejgħ lill-konsumaturi finali jew għall-użu aħħari minnhom għandha tiġi ppreżentata lill-awtorità kompetenti tar-Renju Unit.

               2.L-applikazzjoni għall-awtorizzazzjoni msemmija fil-paragrafu 1 għandu jkun fiha informazzjoni dwar l-attivitajiet kummerċjali tal-applikant, dwar il-merkanzija li tipikament tiddaħħal fl-Irlanda ta’ Fuq, kif ukoll deskrizzjoni tat-tip ta’ rekords, sistemi u kontrolli stabbiliti mill-applikant biex jiġi żgurat li l-merkanzija koperta mill-awtorizzazzjoni tiġi ddikjarata kif suppost għal finijiet doganali u tista’ tiġi pprovduta evidenza bħala appoġġ għall-impenn fl-Artikolu 6(b). Il-kummerċjant għandu jżomm l-evidenza, eż. fatturi, għall-aħħar ħames snin u għandu jipprovdiha lill-awtoritajiet kompetenti jekk jitolbuh jagħmel dan. Ir-rekwiżiti tad-data tal-applikazzjoni huma stipulati fid-dettall fl-Anness ta’ din id-Deċiżjoni.

               3.L-awtorizzazzjoni għandha tindika mill-inqas dan li ġej:

               (a)isem il-persuna li ngħatatilha l-awtorizzazzjoni (“id-detentur tal-awtorizzazzjoni”);

               (b)numru ta’ referenza uniku attribwit mill-awtorità doganali kompetenti għad-deċiżjoni (“numru ta’ referenza tal-awtorizzazzjoni”);

               (c)l-awtorità li tat l-awtorizzazzjoni;

               (d)id-data tad-dħul fis-seħħ tal-awtorizzazzjoni.

               4.Id-dispożizzjonijiet tal-leġiżlazzjoni doganali tal-Unjoni dwar deċiżjonijiet relatati mal-applikazzjoni tal-leġiżlazzjoni doganali għandhom japplikaw għall-applikazzjonijiet u l-awtorizzazzjonijiet imsemmija f’dan l-Artikolu, inkluż fir-rigward tal-monitoraġġ.

               5.F’każijiet fejn l-awtorità doganali kompetenti tar-Renju Unit tosserva użu ħażin intenzjonat ta’ awtorizzazzjoni jew ksur tal-kundizzjonijiet għal awtorizzazzjoni stabbiliti f’din id-Deċiżjoni, l-awtorità għandha tissospendi jew tirrevoka l-awtorizzazzjoni.

               Artikolu 6

               Kundizzjonijiet ġenerali għall-ħruġ ta' awtorizzazzjoni

               Għall-finijiet tal-Artikoli 3 (1) (a) (ii) u 3 (1) (b) (ii), tista’ tingħata awtorizzazzjoni lill-applikanti li:

               (a)jissodisfaw il-kriterji ta’ stabbiliment li ġejjin:

               (i)ikunu stabbiliti fl-Irlanda ta’ Fuq jew ikollhom post fiss ta’ negozju fl-Irlanda ta’ Fuq

               –fejn ikun hemm preżenza permanenti ta’ riżorsi umani u tekniċi; u

               –li minnu l-merkanzija tinbiegħ, jew tiġi pprovduta għall-użu finali, lill-konsumaturi aħħarin; u

               –fejn informazzjoni u rekords doganali, kummerċjali u dwar it-trasport ikunu disponibbli jew aċċessibbli fl-Irlanda ta’ Fuq, u

               (ii)fil-każ li ma jkunux stabbiliti fl-Irlanda ta’ Fuq, l-operazzjonijiet tagħhom relatati mad-dwana jitwettqu fir-Renju Unit u jkollhom rappreżentant doganali indirett fl-Irlanda ta’ Fuq;

               (b)jimpenjaw ruħhom li jdaħħlu oġġetti fl-Irlanda ta’ Fuq biss għall-bejgħ lil konsumaturi aħħarin jew għall-użu aħħari minnhom, inkluż fejn dawk l-oġġetti kienu soġġetti għal ipproċessar mhux kummerċjali skont l-Artikolu 2 qabel il-bejgħ jew l-użu finali tagħhom mill-konsumaturi aħħarin; u, fil-każ ta’ bejgħ lill-konsumaturi aħħarin fl-Irlanda ta’ Fuq, jimpenjaw ruħhom li l-bejgħ se jsir minn ħanut fiżiku jew aktar fl-Irlanda ta’ Fuq li minnu jsir il-bejgħ dirett fiżiku lill-konsumaturi aħħarin.

               Artikolu 7

               Kundizzjonijiet speċifiċi għall-awtorizzazzjoni

               1.Għall-finijiet tal-Artikoli 3(1)(a)(ii) u 3(1)(b)(ii), tingħata awtorizzazzjoni biex tiddaħħal merkanzija fl-Irlanda ta’ Fuq biss lill-applikanti li jissodisfaw il-kundizzjonijiet stabbiliti fl-Artikolu 6 kif ukoll il-kundizzjonijiet li ġejjin:

               (a)l-applikant jiddikjara li se jiddikjara għar-rilaxx għal ċirkolazzjoni libera merkanzija mdaħħla fl-Irlanda ta’ Fuq skont l-Artikolu 3(1)(a)(ii) jew 3(1)(b)(ii);

               (b)l-applikant ma jista’ jkun wettaq l-ebda ksur serju jew ksur ripetut tal-leġiżlazzjoni doganali u r-regoli fiskali, u ma jista’ jkollu l-ebda rekord ta’ reati kriminali serji relatati mal-attività ekonomika tiegħu;

               (c)fir-rigward ta’ merkanzija li trid tiġi ddikjarata bħala mhux f’riskju, l-applikant għandu juri li għandu livell għoli ta’ kontroll tal-operazzjonijiet tiegħu u tal-fluss tal-merkanzija, permezz ta’ sistema ta’ ġestjoni ta’ rekords kummerċjali u, fejn xieraq, tat-trasport, li jippermettu kontrolli xierqa u l-għoti ta’ evidenza bħala sostenn għall-impenn fl-Artikolu 6(b).

               2.L-awtorizzazzjonijiet għandhom jingħataw biss jekk l-awtorità doganali tqis li ser tkun tista’ twettaq kontrolli mingħajr sforz amministrattiv sproporzjonat, inkluż il-kontroll ta’ kwalunkwe evidenza li l-merkanzija nbiegħet lil konsumaturi aħħarin jew kienet soġġetta għall-użu finali minnhom.

               3.Matul il-perjodu li jintemm xahrejn wara d-dħul fis-seħħ ta’ din id-Deċiżjoni, tista’ tingħata awtorizzazzjoni proviżorja jekk l-applikant ikun ippreżenta applikazzjoni kompluta, ikun konformi mal-paragrafu 1(b), u jiddikjara li jissodisfa l-kundizzjonijiet l-oħra għall-awtorizzazzjoni. It-tul tal-awtorizzazzjoni proviżorja għandu jkun limitat għal erba’ xhur, wara liema perjodu trid tkun ngħatat awtorizzazzjoni permanenti biex il-kummerċjant jibqa’ awtorizzat.

               Artikolu 8

               Skambju ta’ informazzjoni dwar l-applikazzjoni tal-Artikolu 5(1) u (2) tal-Protokoll

               1.Mingħajr preġudizzji għall-obbligi tiegħu skont l-Artikolu 5(4) tal-Protokoll, moqri flimkien mar-Regolament (KE) Nru 638/2004 tal-Parlament Ewropew u tal-Kunsill (
                  1
               ) u r-Regolament (KE) Nru 471/2009 tal-Parlament Ewropew u tal-Kunsill (
                  2
               ), ta’ kull xahar, ir-Renju Unit għandu jipprovdi informazzjoni lill-Unjoni dwar l-applikazzjoni tal-Artikolu 5(1) u (2) tal-Protokoll kif ukoll ta’ din id-deċiżjoni. Din l-informazzjoni għandha tinkludi volumi u valuri, f’forma aggregata u għal kull kunsinna, kif ukoll mezzi ta’ trasport, relatati ma’:

               (a)merkanzija mdaħħla fl-Irlanda ta’ Fuq li b’rabta magħha ma kien hemm l-ebda ħlas ta’ dazji doganali f’konformità mal-ewwel subparagrafu tal-Artikolu 5(1) tal-Protokoll;

               (b)merkanzija mdaħħla fl-Irlanda ta’ Fuq li fir-rigward tagħha d-dazji doganali pagabbli kienu dawk applikabbli fir-Renju Unit f’konformità mat-tieni subparagrafu tal-Artikolu 5(1) tal-Protokoll; u

               (c)merkanzija mdaħħla fl-Irlanda ta’ Fuq li fir-rigward tagħha d-dazji doganali pagabbli kienu f’konformità mat-Tariffa Doganali Komuni tal-Unjoni.

               2.Ir-Renju Unit għandu jipprovdi l-informazzjoni msemmija fil-paragrafu 1 fil-15-il jum tax-xogħol tax-xahar wara dak li għalih tkun qed tiġi pprovduta l-informazzjoni.

               3.L-informazzjoni għandha tiġi pprovduta bl-użu ta’ tekniki elettroniċi għall-ipproċessar tad-data.

               4.Fuq talba tar-rappreżentanti tal-Unjoni msemmija fi {daħħal referenza għad-deċiżjoni tal-KK dwar il-preżenza tal-Unjon} u mill-inqas darbtejn fis-sena, l-awtoritajiet kompetenti tar-Renju Unit għandhom jipprovdu informazzjoni f’forma aggregata u għal kull awtorizzazzjoni lil dawn ir-rappreżentanti dwar l-awtorizzazzjonijiet mogħtija skont l-Artikoli minn 5 sa 7, inkluż l-għadd tal-awtorizzazzjonijiet aċċettati, miċħuda u revokati.

               5.It-trasferiment regolari tal-informazzjoni msemmi hawn fuq għandu jibda mill-aktar fis possibbli u mhux aktar tard mill-15 ta’ April 2021. L-ewwel trasferiment ta’ informazzjoni għandu jkopri l-informazzjoni għall-perjodu mill-1 ta’ Jannar 2021 sa tmiem ix-xahar qabel it-trasferiment.

               Artikolu 9

               Rieżami u terminazzjoni

               Jekk waħda mill-Partijiet tqis li jkun hemm devjazzjoni sinifikanti tat-traffiku kummerċjali, jew frodi jew attivitajiet illegali oħra, dik il-Parti għandha tinforma lill-Parti l-oħra fil-Kumitat Konġunt sal-1 ta’ Awwissu 2023, u l-Partijiet għandhom jagħmlu ħilithom kollha biex isibu soluzzjoni reċiprokament sodisfaċenti għall-kwistjoni. Jekk il-Partijiet ma jsibux deċiżjoni reċiprokament sodisfaċenti, l-Artikoli 3(1)(a)(ii), 3(1)(b)(ii) u minn 5 sa 8 ta’ din id-Deċiżjoni għandhom jieqfu japplikaw mill-1 ta’ Awwissu 2024, sakemm il-Kumitat Konġunt ma jiddeċidix qabel l-1 ta’ April 2024 li jkompli l-applikazzjoni tagħhom.

               Fil-każ li l-Artikoli 3(1)(a)(ii), 3(1)(b)(ii) u minn 5 sa 8 ta’ din id-deċiżjoni jieqfu japplikaw f’konformità mal-ewwel subparagrafu, il-Kumitat Konġunt għandu jemenda din id-Deċiżjoni sal-1 ta’ Awwissu 2024 biex jagħmel dispożizzjonijiet alternattivi xierqa applikabbli mill-1 ta’ Awwissu 2024, huwa u jikkunsidra ċ-ċirkostanzi speċifiċi fl-Irlanda ta’ Fuq u b’rispett sħiħ tal-post tal-Irlanda ta’ Fuq fit-territorju doganali tar-Renju Unit.

               Artikolu 10

               Dħul fis-seħħ

               Din id-Deċiżjoni għandha tidħol fis-seħħ fl-1 ta’ Jannar 2021.

               Magħmul fi …,

               Għall-Kumitat Konġunt

               Il-Kopresidenti

               Anness

               Applikazzjoni għal awtorizzazzjoni biex tiddaħħal merkanzija fl-Irlanda ta’ Fuq għall-konsumaturi aħħarin

               (Imsemmija fl-Artikolu 5 tad-Deċiżjoni)

               Informazzjoni tal-applikazzjoni

               1. Dokumenti ta’ prova

               Dokumenti ta’ prova u informazzjoni mandatorji li għandhom jiġu pprovduti mill-applikanti kollha:

               Dokument ta’ stabbiliment/prova ta’ stabbiliment permanenti ta’ negozju

               2. Dokumenti ta’ prova u informazzjoni oħrajn li għandhom jiġu pprovduti mill-applikanti:

               Kwalunkwe dokument ieħor ta’ sostenn jew informazzjoni li titqies rilevanti għall-verifika tal-konformità tal-applikant mal-kundizzjonijiet imsemmija fl-Artikoli 6 u 7 tad-Deċiżjoni.

               Agħti informazzjoni dwar it-tip u, jekk applikabbli, in-numru ta’ identifikazzjoni u/jew id-data tal-ħruġ tad-dokument(i) ta’ prova mehmuż(a) mal-applikazzjoni jew mad-deċiżjoni. Indika wkoll l-għadd totali ta’ dokumenti mehmuża.

               3. Data u firma tal-applikant

               L-applikazzjonijiet li jsiru bl-użu ta’ tekniċi elettroniċi tal-ipproċessar tad-data għandhom jiġu awtentikati mill-persuna li tippreżenta l-applikazzjoni.

               Data li fiha l-applikant ikun iffirma jew awtentika b’mod ieħor l-applikazzjoni.

               Dettalji tal-applikant

               4. Applikant

               L-applikant huwa l-persuna li tapplika għand l-awtoritajiet doganali għal deċiżjoni.

               Daħħal l-isem u l-indirizz tal-persuna kkonċernata.

               5. Numru tal-identifikazzjoni tal-applikant

               L-applikant huwa l-persuna li tapplika għand l-awtoritajiet doganali għal deċiżjoni.

               Daħħal in-numru tar-Reġistrazzjoni u tal-Identifikazzjoni tal-Operaturi Ekonomiċi (in-numru EORI) tal-persuna kkonċernata, kif previst fl-Artikolu 1(18) tar-Regolament Delegat tal-Kummissjoni (UE) Nru 2015/2446 (
                  3
               ).

               6. L-istatus legali tal-applikant

               L-istatus legali kif imsemmi fid-dokument ta’ stabbiliment.

               7. Numru/i ta’ identifikazzjoni tal-VAT

               Meta jkun assenjat, daħħal in-numru ta’ identifikazzjoni tal-VAT.

               8. Attivitajiet kummerċjali

               Daħħal informazzjoni dwar l-attività kummerċjali tal-applikant. Iddeskrivi fil-qosor l-attività kummerċjali tiegħek u għid x’inhu r-rwol tiegħek fil-katina ta’ provvista (eż. manifattur tal-prodotti, importatur, bejjiegħ bl-imnut, eċċ.) Iddeskrivi:

               - l-użu maħsub tal-merkanzija importata, inkluża deskrizzjoni tat-tip ta’ merkanzija u jekk jgħaddux minn xi tip ta’ proċessar.

               - stima tal-għadd ta’ dikjarazzjonijiet doganali għar-rilaxx għal ċirkolazzjoni libera għall-merkanzija kkonċernata li għandha ssir kull sena.

               - it-tip ta’ rekords, sistemi u kontrolli stabbiliti biex jappoġġjaw l-impenn fl-Artikolu 6(b).

               9. Fatturat Annwali

               Għall-finijiet tal-Artikolu 2 tad-Deċiżjoni, daħħal il-fatturat annwali għas-sena finanzjarja sħiħa l-aktar reċenti. Jekk negozju stabbilit ġdid jipprovdi tali rekords u informazzjoni kif rilevanti biex tkun tista’ ssir valutazzjoni tal-fatturat antiċipat eż. l-aħħar previżjonijiet tal-fluss tal-flus, tal-karta tal-bilanċ u tal-profitt u t-telf, approvat mid-diretturi/sħab/proprjetarju uniku.

               10. Il-persuna ta’ kuntatt responsabbli għall-applikazzjoni

               Il-persuna ta’ kuntatt għandha tkun responsabbli biex iżżomm kuntatt mad-dwana rigward l-applikazzjoni.

               Daħħal l-isem tal-persuna ta’ kuntatt u kwalunkwe wieħed minn dawn li ġejjin: numru tat-telefon, indirizz tal-posta elettronika (preferibbilment ta’ indirizz funzjonali)

               11. Persuna responsabbli għall-kumpanija applikanti jew li teżerċita kontroll fuq il-ġestjoni tagħha

               Għall-finijiet tal-Artikolu 7(a) tal-Kodiċi, daħħal l-isem/ismijiet u d-dettalji sħaħ tal-persuna/i kkonċernata/i skont l-istabbiliment/forma legali tal-kumpanija applikanti, b’mod partikolari: id-direttur/maniġer tal-kumpanija, id-diretturi tal-bord u l-membri tal-bord, jekk ikun hemm. Id-dettalji jenħtieġ li jinkludu: l-isem u l-indirizz sħaħ, id-data tat-twelid u n-Numru ta’ Identifikazzjoni Nazzjonali.

               Dati, żminijiet, perjodi u postijiet

               12. Data tal-istabbiliment

               B’numri – il-jum, ix-xahar u s-sena ta’ stabbiliment.

               13. Indirizz tal-istabbiliment/indirizz ta’ residenza

               Indirizz sħiħ tal-post fejn il-persuna hija stabbilita/tirrisjedi, inkluż l-identifikatur tal-pajjiż jew territorju.

               14. Post fejn jinżammu r-rekords

               Daħħal l-indirizz sħiħ tal-post (ijiet) fejn jinżammu jew fejn ikun maħsub li jinżammu r-rekords tal-applikant. Il-UN/LOCODE jista’ jissostitwixxi l-indirizz, jekk jagħti identifikazzjoni ċara tal-post ikkonċernat.

               15. Il-post(ijiet) ta’ ipproċessar jew ta’ użu

               Indika l-indirizz tal-post(ijiet) fejn se jiġu pproċessati l-oġġetti, fejn applikabbli, u mibjugħa lill-konsumaturi aħħarin.

                     (1)

                        Ir-Regolament (KE) 638/2004 tal-Parlament Ewropew u tal-Kunsill tal-31 ta’ Marzu 2004 fuq l-istatistiċi Komunitarji rigward il-kummerċ ta’ merkanzija bejn Stati Membri u li jħassar ir-Regolament tal-Kunsill (KEE) Nru 3330/91 (OJ L102, 7.4.2004, p. 1)

                     (2)

                        Ir-Regolament (KE) Nru 471/2009 tal-Parlament Ewropew u tal-Kunsill tas-6 ta’ Mejju 2009 dwar statistika Komunitarja relatata mal-kummerċ estern ma’ pajjiżi li mhumiex membri u li jħassar ir-Regolament tal-Kunsill (KE) Nru 1172/95 (ĠU L 152, 16.6.2009, p. 23).

                     (3)

                        Ir-Regolament Delegat tal-Kummissjoni (UE) 2015/2446 tat-28 ta’ Lulju 2015 li jissupplementa r-Regolament (UE) Nru 952/2013 tal-Parlament Ewropew u tal-Kunsill fir-rigward ta’ regoli dettaljati li jikkonċernaw uħud mid-dispożizzjonijiet tal-Kodiċi Doganali tal-Unjoni (ĠU L 343, 28.12.2015, p. 1).